Dôležité právne oznámenie

|

52005SC0230

Odporúčanie pre stanovisko Rady podľa tretieho odseku článku 9nariadenia Rady (ES) č. 1466/97 z 7. júla 1997. k aktualizovanému konvergenčnému programu Spojeného kráľovstva na obdobie, 2003/04-2009/10  /* SEK/2005/0230 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 16.2.2005SEK(2005) 230 v konečnom zneníOdporúčanie preSTANOVISKO RADYpodľa tretieho odseku článku 9nariadenia Rady (ES) č. 1466/97 z 7. júla 1997. k aktualizovanému konvergenčnému programu Spojeného kráľovstva na obdobie, 2003/04-2009/10(predložená Komisiou)DÔVODOVÁ SPRÁVANariadenie Rady (ES) č. 1466/97 o posilnení dohľadu nad stavmi rozpočtov a o dohľade nad hospodárskymi politikami a ich koordinácii[1] stanovuje, že zúčastnené členské štáty, to znamená tie, ktoré prijali jednotnú menu, museli Rade a Komisii predložiť programy stability do 1. marca 1999. V súlade s článkom 9 tohto nariadenia, musí Rada preskúmať každý program stability založený na posúdení, ktoré pripravila Komisia a výbor zriadený podľa článku 114 zmluvy (Hospodársky a finančný výbor). Na základe odporúčania Komisie a po konzultácii s Hospodárskym a finančným výborom, Rada vydala stanovisko, následne po preskúmaní programu. Podľa nariadenia je potrebné, aby členské štáty predložili ročné aktualizácie svojich konvergenčných programov, ktoré môže tiež preskúmať Rada, v súlade s rovnakými postupmi.Prvý konvergenčný program Spojeného kráľovstva, ktorý pokrýval obdobie rokov 1997/98 až 2003/04, bol predložený 22. decembra 1998 a 8. februára 1999 ho posúdila Rada. Aktualizácie boli predkladané každý nasledujúci rok. Spojené kráľovstvo predložilo najnovšiu aktualizáciu svojho konvergenčného programu 17. decembra 2004. Útvary Komisie uskutočnili technické hodnotenie tejto aktualizácie s prihliadnutím na výsledky ekonomických predpovedí útvarov Komisie z jesene 2004 a so zreteľom na kódex pravidiel[2], spoločne odsúhlasenej metodiky na odhad potenciálneho výkonu a cyklicky upravených sáld, na odporúčania všeobecných usmernení hospodárskych politík na obdobie rokov 2003-2005 a na princípy zakotvené v oznámení Komisie Rade a Európskemu parlamentu z 27. novembra 2002 o posilnení koordinácie rozpočtových politík[3]. Toto hodnotenie vedie k tomuto posúdeniu:-  Orgány Spojeného kráľovstva predložilli 17. decembra 2004 šiestu aktualizáciu svojich konvergenčných programov (ďalej len aktualizácia), ktorá pokrývala obdobie od rozpočtového roku 2003/04 do roku 2009/10. Aktualizácia zahŕňa posledné prognózy orgánov týkajúce sa verejných financií tak, ako je stanovené v správe o návrhu rozpočtu (Pre-Budget Report) z 2. decembra 2004. Program čiastočne zodpovedá požiadavkám na údaje revidovaného „kódexu pravidiel pre obsah a formu programov stability a konvergenčných programov“. Údaje súvisiace s celkovými výdavkami a príjmami nie sú uvedené na harmonizovanom základe systému účtov ESA95 a pri uvádzaní informácií sa nepoužívajú štandardizované tabuľky schválené kódexom pravidiel. V aktualizácii sú aj naďalej uvedené príjmy z predaja licencií UMTS ako zdroj ročných príjmov a nie ako predaj aktív a neuvádzajú sa informácie o ich dôležitosti pre prognózy týkajúce sa verejných financií.-  Hlavná makroekonomická prognóza očakáva stabilný hospodársky rast so spomalením na úroveň trendového rastu v roku 2006 a nasledujúcich rokoch. Očakáva sa určité vyrovnávanie rastu so znížením domáceho dopytu, pričom súčasný negatívny dopad čistých vývozov na rast sa má odstrániť. Na základe v súčasnosti dostupných informácií, makroekonomické prognózy obsiahnuté v programe sa zdajú byť vo veľkej miere vierohodné, navzdory rizikám nižšieho rastu než sa očakávalo v krátkodobom výhľade. Predpoveď na rok 2005 sa zdá byť priaznivá, zodpovedá však predpovedi útvarov Komisie na rok 2006. Orgány predpovedajú v roku 2007 a nasledujúcich rokoch mierne nižší trendový rast, než vo svojich posledných odhadoch potenciálneho rastu uvádzajú útvary Komisie.-  Treba však pripomenúť, že orgány Spojeného kráľovstva vychádzajú pri svojich prognózach týkajúcich sa verejných financií zo scenára, podľa ktorého je trendový rast výkonu o štvť percentuálneho bodu nižší, než miera použitá v hlavnej makroekonomickej predpovedi. Aj v prípade tohto scenára s nižšou mierou rastu existuje riziko pomalšieho rastu HDP v roku 2005 v porovnaní s predpoveďou; je však pravdepodobné, že predpoklad trendového rastu výkonu v strednodobom výhľade potvrdí opatrný odhad.-  Aj napriek silnému trhu práce a zvýšeniu priemerného zárobku, inflácia vyjadrená harmonizovaným indexom spotrebiteľských cien zotrvala v roku 2004 v útlme, zvyčajne dostatočne pod oficiálnou cieľovou infláciou 2 %. V očakávaní cenových tlakov, Banka Anglicka v priebehu roku štyrikrát zvýšila úrokovú sadzbu, čím od novembra 2003 došlo ku kumulatívnemu zvýšeniu repo sadzby o 125 bp na úroveň 4,75 %. Počas prvej polovice roku sa nominálny efektívny výmenný kurz libry šterlingov zvýšil, ale následne poklesol a do konca roku 2004 sa index mierne zmenil v porovnaní s hodnotou na začiatku roku. Tento vývoj sa odzrkadľoval vo vzájomnom výmennom kurze voči euru, ktorý v prvej polovici roka 2004 zhodnotil a na konci roku skončil na približne rovnakej úrovni ako pred dvanástimi mesiacmi. Počas minulého roku bol vývoj štátnych dlhopisov Spojeného kráľovstva v zásade v súlade s vývojom na medzinárodných trhoch dlhopisov, kde rozdiel výnosov z desaťročných štátnych dlhopisov voči Nemecku vzrástol z 50 bp na začiatku roku 2004 na najvyššiu úroveň takmer 100 bp v polovici novembra, z dôvodu vyššieho rozpätia medzi krátkodobými úrokovými sadzbami a vyššiemu objemu čistých emisií štátnych dlhopisov v porovnaní s predchádzajúcimi rokmi.-  Rámec fiškálnej politiky Spojeného kráľovstva je založený na dvoch vnútroštátnych pravidlách fiškálnej politiky pre verejný sektor ako celok: „zlatom pravidle“, ktoré má za cieľ zabezpečiť, aby si v priebehu hospodárskeho cyklu vláda požičiavala iba na financovanie čistých investícií a nie bežných výdavkov; a „pravidle udržateľných investícií“, ktoré je zamerané na udržanie čistého dlhu verejného sektora na „stabilnej a rozumnej úrovni“ pod úrovňou 40 % HDP v priebehu cyklu. V tomto rámci, aktualizovaný program predpokladá zníženie deficitu z hodnoty 3,2 % HDP v rozpočtovom roku 2003/04 pod referenčnú hodnotu 3 % v roku 2004/05 (rozpočtový rok je referenčným obdobím pre hodnotenie verejných financií Spojeného kráľovstva podľa Paktu stability a rastu). Aktualizácia neskôr predpokladá postupné zníženie deficitu v strednodobom výhľade, a to len na úroveň 1,7 % v roku 2008/09. Pomer výdavkov sa aj naďalej zvyšuje v súlade s prioritami vládnej politiky pričom zahŕňa nárast čistých investícií, očakávaný nárast pomeru príjmov by však viedol k celkovému zlepšeniu salda verejných financií. Prognózy deficitu na rok 2006/07 boli revidované smerom nahor v porovnaní s predchádzajúcou aktualizáciou, aj napriek prakticky nezmenenému makroekonomickému výhľadu, zatiaľ čo výška na rok 2007/08 zostala nezmenená; dôsledkom toho, má voľnejší krátkodobý prístup pokračovať po roku 2005/06 dôkladnejšou konsolidáciou verejných financií, než tomu bolo v predchádzajúcej aktualizácii.-  Riziká vyššieho deficitu než sa predpokladalo sa týkajú krátkodobej perspektívy. Najmä deficit v rozpočtovom roku 2004/05 by mohol prekročiť úroveň 3 % HDP. Riziká existujú v krátkodobom aj strednodobom výhľade z dôvodu pomerne priaznivej predpovede rastu v roku 2005 a potenciálu na slabšie oživenie príjmov než sa očakávalo, najmä dane zo ziskov spoločností. Predovšetkým v období predpokladaného pomalšieho rastu výdavkov z roku 2006/07 by pre ministerstvá bolo náročnejšie prispôsobiť sa prísnejším rozpočtom, a mohli by tak využiť nahromadené zostatky sáld. Tieto negatívne riziká sú však od roku 2006/07 vyrovnávané relatívne opatrnými makroekonomickými prognózami.-  Z hľadiska posúdenia rizika sa rozpočtová pozícia v programe nezdá byť dostatočná na to, aby zabezpečovala potrebné rozpätie proti prekročeniu prahovej hranice deficitu 3 % HDP pri bežných makroekonomických výkyvoch počas celého obdobia, ktorého sa prognóza týka; nepostačuje ani na to, aby zaistila dosiahnutie strednodobého cieľa Paktu stability a rastu, ktorý sa týka takmer vyrovnanej rozpočtovej pozície do roku 2009/10. Rovnako však treba pripomenúť, že miera zadlženosti je pomerne nízka a predpokladané saldá sú ovplyvnené realizáciou uvedeného významného programu verejných investícií.-  Predpokladá sa, že miera hrubej zadlženosti sa mierne zvýši počas obdobia, ktorého sa aktualizácia týka (prevažne v dôsledku deficitu primárneho salda), pričom dosiahne najnižšiu úroveň pod 43 % HDP v roku 2007/08, dostatočne pod referenčnou hodnotou 60 % HDP stanovenou v zmluve.-  Program skúma vládny program štrukturálnej reformy od predchádzajúcej aktualizácie, pričom uvádza informácie o reformách trhu práce, výrobkov a kapitálového trhu. Načrtáva tiež ďalšie opatrenia na zlepšenie kvality verejných financií pomocou hlavného programu zvýšenia efektívnosti verejného sektora, v súlade s odporúčaniami obsiahnutými vo Všeobecných usmerneniach hospodárskych politík na roky 2003 až 2005, aby sa orgány Spojeného kráľovstva ubezpečili, že verejné služby spojené s plánovaným zvýšením výdavkov „boli poskytované efektívne a s cieľom zabezpečiť rentabilitu nákladov“. Aktualizácia tiež upozorňuje na značné pokračujúce úsilie zlepšiť meranie výkonu verejného sektora.-  Zdá sa, že Spojené kráľovstvo je v relatívne priaznivom postavení pokiaľ ide o dlhodobú udržateľnosť verejných financií. Relatívne nízky pomer dlhu k HDP a veľký dôraz, ktorý orgány Spojeného kráľovstva kladú v súčasných politikách na dlhodobú udržateľnosť verejných financií, je v tomto ohľade pozitívny. Stratégia vytýčená v programe sa zakladá najmä na dosiahnutí vysokého a stabilného dlhodobého hospodárskeho rastu, predpokladom ktorého sú zdravé a udržateľné verejné financie. Keďže výdavky súvisiace so starnutím obyvateľstva nemožno vylúčiť, pretože súkromné dôchodky by nemuseli byť dostačujúce, čo môže mať dopad na verejné financie Spojeného kráľovstva, jeho orgány zriadia od apríla 2005 Penzijný ochranný fond (Pension Protection Fund), ktorý by mal chrániť účastníkov súkromných programov definovaného výnosu, ktoré sa stanú insolventnými. Účinnosť tohto programu je však ešte treba vyskúšať. Okrem toho by dodržiavanie vnútroštátnych fiškálnych pravidiel Spojeného kráľovstva naznačovalo, že akékoľvek zvýšenie v rámci verejného dôchodkového systému by (v priemere počas cyklu) bolo financované z príjmov alebo reštrukturalizácie výdavkov. Relatívne nízka miera zdanenia v Spojenom kráľovstve by mala uľahčiť vyrovnanie akejkoľvek nevyváženosti, ktorá by sa mohla v dlhšom časovom horizonte objaviť.-  Celkovo možno povedať, že hospodárska politika načrtnutá v aktualizácii čiastočne zodpovedá odporúčaniu pre konkrétnu krajinu týkajúcom sa verejných financií určenom Spojenému kráľovstvu v aktualizácii Všeobecných usmernení hospodárskych politík na rok 2004, aby Spojené kráľovstvo v strednodobom výhľade zlepšilo cyklicky upravenú pozíciu v súlade s rozpočtovou pozíciou takmer vyrovnaného rozpočtu, alebo rozpočtu v prebytku. Pokiaľ ide o rok 2004/05, dôkaz o významnom pokroku zostáva nepotvrdený výsledkami a existuje vysoký stupeň neistoty týkajúcej sa výdavkov aj príjmov, nehovoriac o uvedenom riziku deficitu vyššieho než 3 % HDP. Naviac, plánovaný mierne expanzívny prístup v roku 2005/06 a fiškálna pozícia počas strednodobého výhľadu nie sú v súlade s odporúčaním uvedeným vo Všeobecných usmerneniach hospodárskych politík.-  Vzhľadom na uvedené by bolo primerané, aby Spojené kráľovstvo zabezpečilo zníženie deficitu pod úroveň 3 % HDP v rozpočtovom roku 2004/05 v súlade s plánmi a zlepšilo cyklicky upravenú pozíciu s cieľom zaistiť dosiahnutie a udržanie takmer vyrovnanej rozpočtovej pozície alebo rozpočtovej pozície v prebytku v strednodobom výhľade.Na základe tohto zhodnotenia Komisia prijala pripojené odporúčanie pre stanovisko Rady k aktualizovanému konvergenčnému programu Spojeného kráľovstva a predkladá ho Rade.Odporúčanie preSTANOVISKO RADYpodľa tretieho odseku článku 9nariadenia Rady (ES) č. 1466/97 z 7. júla 1997. k aktualizovanému konvergenčnému programu Spojeného kráľovstva na obdobie, 2003/04-2009/10RADA EURÓPSK EJ ÚNIE,so zreteľom na zmluvu o založení Európskeho spoločenstva,so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii[4], najmä na jeho článok 9 odsek 3,so zreteľom na odporúčanie Komisie,po porade s Hospodárskym a finančným výborom,PREDKLADÁ TOTO STANOVISKO:1.  Dňa 8. marca 2005 Rada preskúmala aktualizovaný konvergenčný program Spojeného kráľovstva na obdobie 2003/04 až 2009/10. Program čiastočne zodpovedá požiadavkám na údaje podľa revidovaného „kódexu pravidiel pre obsah a formu programov stability a konvergenčných programov“. Údaje súvisiace s celkovými výdavkami a príjmami nie sú uvedené na harmonizovanom základe systému účtov ESA95 a pri uvádzaní informácií sa nepoužívajú štandardizované tabuľky schválené kódexom pravidiel. V aktualizácii sú aj naďalej uvedené príjmy z predaja licencií UMTS ako zdroj ročných príjmov, a nie ako predaj aktív a neuvádzajú sa informácie o ich dôležitosti pre prognózy týkajúce sa verejných financií. Spojené kráľovstvo sa preto vyzýva, aby dosiahlo súlad s požiadavkami na tieto údaje.2.  Program obsahuje dva rôzne scenáre pre makroekonomické a rozpočtové prognózy: „základný“ makroekonomický scenár; a scenár s nižším rastom založený na predpoklade trendového rastu, ktorý je v porovnaní s hlavnou predpoveďou nižší o štvrtinu percentuálneho bodu. Druhý scenár tvorí základ prognózy verejných financií. Scenár s nižším rastom má tak referenčný charakter pre posúdenie rozpočtových prognóz a odzrkadľuje vo veľkej miere vierohodné predpoklady. Scenár ráta s rastom reálneho HDP v roku 2005 na úrovni 3 %, iba mierne nižším, než rast na úrovni 3,5 % v roku 2004, pred spomalením na úroveň 2¼ % do roku 2007/08. Na základe v súčasnosti dostupných informácií, v roku 2005 existuje riziko pomalšieho rastu HDP v porovnaní s predpoveďou, keďže rast predpokladaný rast sa zdá byť v rámci súčasných predpovedí nadhodnotený; je však pravdepodobné, že predpoklad trendového rastu, ktorý tvorí základ prognóz verejných financií v strednodobom výhľade potvrdí opatrný odhad. Predpoveď miery inflácie sa tiež javí ako realistická.3.  Rámec fiškálnej politiky Spojeného kráľovstva je založený na dvoch vnútroštátnych pravidlách fiškálnej politiky pre verejný sektor ako celok: „zlatom pravidle“, ktoré má za cieľ zabezpečiť, aby si v priebehu hospodárskeho cyklu vláda požičiavala iba na financovanie čistých investícií a nie bežných výdavkov; a „pravidle udržateľných investícií“, ktoré je zamerané na udržanie čistého dlhu verejného sektora na „stabilnej a rozumnej úrovni“ pod úrovňou 40 % HDP v priebehu cyklu. V tomto rámci, aktualizovaný program predpokladá zníženie deficitu z hodnoty 3,2 % HDP v rozpočtovom roku 2003/04 pod referenčnú hodnotu 3 % v roku 2004/05 (rozpočtový rok je referenčným obdobím pre hodnotenie verejných financií Spojeného kráľovstva podľa Paktu stability a rastu). Aktualizácia neskôr predpokladá postupné zníženie deficitu v strednodobom výhľade, a to len na úroveň 1,7 % v roku 2008/09. Pomer výdavkov sa aj naďalej zvyšuje v súlade s prioritami vládnej politiky, očakávaný nárast pomeru príjmov by však, v prípade realizácie, viedol k celkovému zlepšeniu salda verejných financií. V rámci celkovej výšky výdavkov sa uskutočňuje významný program verejných investícií, ktorý má za cieľ zvýšiť celkové čisté verejné investície z úrovne 1,9 % HDP v roku 2004/05 na úroveň 2,4 % v roku 2007/08. V porovnaní s aktualizáciou z roku 2003 boli prognózy deficitu pre tento aj nasledujúci rozpočtový rok revidované smerom nahor; po roku 2005/06 však strednodobé prognózy obsiahnuté v aktualizácii predstavujú mierne rýchlejšiu konsolidáciu verejných financií, než predchádzajúca aktualizácia.4.  Existuje zjavné riziko, že rozpočtový výsledok by mohol byť horší, než sa predpokladá v programe v krátkodobom výhľade. Najmä deficit v rozpočtovom roku 2004/05 by mohol prekročiť úroveň 3 % HDP. Riziká existujú v krátkodobom aj strednodobom výhľade z dôvodu pomerne priaznivej predpovede rastu v roku 2005 a potenciálu na slabšie oživenie príjmov než sa očakávalo, najmä dane zo ziskov spoločností. Predovšetkým v období predpokladaného pomalšieho rastu výdavkov z roku 2006/07 by pre ministerstvá bolo náročnejšie prispôsobiť sa prísnejším rozpočtom, a mohli by tak využiť nahromadené zostatky sáld. Tieto negatívne riziká sú však od roku 2006/07 vyrovnávané relatívne opatrnými makroekonomickými prognózami.5.  Z hľadiska posúdenia rizika sa rozpočtová pozícia v programe nezdá byť dostatočná na to, aby zabezpečovala potrebné rozpätie proti prekročeniu prahovej hranice deficitu 3 % HDP pri bežných makroekonomických výkyvoch počas celého obdobia, ktorého sa prognóza týka; nepostačuje ani na to, aby zaistila dosiahnutie strednodobého cieľa Paktu stability a rastu, ktorý sa týka takmer vyrovnanej rozpočtovej pozície do roku 2009/10. Rovnako však treba pripomenúť, že miera zadlženosti je pomerne nízka a predpokladané saldá sú ovplyvnené realizáciou uvedeného významného programu verejných investícií.6.  Odhaduje sa, že miera hrubej zadlženosti dosiahla úroveň 39,5 % HDP v roku 2003/04, teda dostatočne pod referenčnou hodnotou 60 % HDP stanovenou v zmluve. Program predpokladá, že v období 2009/10 miera zadlženosti mierne vzrastie o menej než dva percentuálnen body.7.  Zdá sa, že Spojené kráľovstvo je v pomerne priaznivej pozícii pokiaľ ide o dlhodobú udržateľnosť verejných financií, napriek plánovaným rozpočtovým nákladom na starnúcu populáciu. Relatívne nízky pomer dlhu k HDP a veľký dôraz, ktorý orgány Spojeného kráľovstva kladú v súčasných politikách na dlhodobú udržateľnosť verejných financií, je v tomto ohľade pozitívny. Keďže výdavky súvisiace so starnutím obyvateľstva nemožno vylúčiť, pretože súkromné dôchodky by nemuseli byť dostačujúce, čo môže mať dopad na verejné financie Spojeného kráľovstva, orgány zriadia od apríla 2005 Penzijný ochranný fond (Pension Protection Fund), ktorý by mal chrániť účastníkov súkromných programov definovaného výnosu, ktoré sa stanú insolventnými. Tieto opatrenia sú vítané, hoci ich efektívnosť ešte treba vyskúšať. Relatívne nízka miera zdanenia v Spojenom kráľovstve by mala uľahčiť vyrovnanie akejkoľvek nevyváženosti, ktorá by sa mohla v dlhšom časovom horizonte objaviť.8.  Hospodárska politika vytýčená v programe čiastočne zodpovedá odporúčaniu pre konkrétnu krajinu týkajúcom sa verejných financií určenom Spojenému kráľovstvu v aktualizácii Všeobecných usmernení hospodárskych politík na rok 2004, konkrétne, aby Spojené kráľovstvo „v snahe vyhnúť sa nedmernému deficitu zlepšilo v strednodobom výhľade zlepšilo cyklicky upravenú pozíciu v súlade s rozpočtovou pozíciou takmer vyrovnaného rozpočtu, alebo rozpočtu v prebytku“. Pre roky 2004/05 existuje riziko vyššieho deficitu než 3 % HDP. Naviac, plánovaný mierne expanzívny prístup v roku 2005/06 a fiškálna pozícia počas strednodobého výhľadu nie sú v súlade s odporúčaním uvedeným vo Všeobecných usmerneniach hospodárskych politík.* * *Vzhľadom na uvedené posúdenie je Rady toho názoru, že Spojené kráľovstvo by malo (i) zabezpečiť zníženie deficitu pod úroveň 3 % HDP v rozpočtovom roku 2004/05 v súlade s plánmi a (ii) zlepšiť cyklicky upravenú pozíciu s cieľom zaistiť dosiahnutie a udržanie takmer vyrovnanej rozpočtovej pozície alebo rozpočtovej pozície v prebytku v strednodobom výhľade.Porovnanie kľúčových makroekonomických a rozpočtových prognóz1. Základná makroekonomická predpoveď | 2004 | 2005 | 2006 | 2007 | 2008 |Reálny HDP – základná predpoveď (zmena v %) | KP 12/2004 | 3¼ | 3 - 3½ | 2½ - 3 | 2¼ - 2¾ | - |KOM | 3,3 | 2,8 | 2,8 | - | - |KP 12/2003 | 3 - 3½ | 3 - 3½ | 2½ - 3 | - | - |Inflácia HISC (v %) | KP 12/2004 | 1¼ | 1¾ | 2 | 2 | - |KOM | 1,4 | 1,9 | 2,0 | - | - |KP 12/2003 | 1¾ | 2 | 2 | - | - |2. Makroekonomická predpoveď tvoriaca základ verejných financií | 2004/05 | 2005/06 | 2006/07 | 2007/08 | 2008/09 |Reálny HDP – verejné financie2 (v %) | KP 12/2004 | 3¼ | 3 | 2½ | 2¼ | 2¼ |KOM 3 | 3,3 | 2,8 | 2,8 | - | - |KP 12/2003 | 3¼ | 2¾ | 2½ | 2¼ | 2¼ |Inflácia HISC (v %) | KP 12/2004 | 1¼ | 1¾ | 2 | 2 | 2 |KOM | 1,4 | 1,9 | 2,0 | - | - |KP 12/2003 | 1¾ | 2 | 2 | 2 | 2 |Saldo verejných financií4 (v % HDP) | KP 12/2004 | -2,9 | -2,8 | -2,3 | -2,1 | -1,7 |KOM 3 | -2,8 | -2,6 | -2,4 | - | - |KP 12/2003 | -2,7 | -2,5 | -2,2 | -2,1 | -1,9 |Primárne saldo5 (v % HDP) | KP 12/2004 | -0,9 | -0,7 | -0,2 | -0,1 | - |KOM 3 | -0,9 | -0,6 | -0,4 | - | - |KP 12/2003 | -0,5 | -0,4 | - | - | - |Cyklicky upravené saldo (v % HDP) | KP 12/2004 | -2,8 | -2,9 | -2,3 | -2,0 | -1,6 |KOM 3 | -2,7 | -2,4 | -2,1 | - | - |KP 12/2003 | -2,4 | -2,4 | -2,2 | -2,0 | -1,8 |Hrubý štátny dlh (v % HDP) | KP 12/2004 | 40,9 | 41,8 | 42,4 | 42,8 | 42,8 |KOM 3 | 40,4 | 40,9 | 41,2 | - | - |KP 12/2003 | 40,2 | 40,8 | 41,1 | 41,4 | 41,5 |Poznámky: 1 Výpočty útvarov Komisie na základe informácií v programe. 2 Predpoveď HDP tvoriaca základ prognóz orgánov týkajúcich sa verejných financií na základe odhadu trendového rastu o štvrtinu precentuálneho bodu nižšom než je odhad orgánov. 3 Údaje Komisie sa uvádzajú za kalendárny rok (napr. kalendárny rok 2004 zodpovedá rozpočtovému roku 2004/05). 4 Orgány Spojeného kráľovstva zahŕňajú vo svojich prognózach salda verejných financií, ročné príjmy vo výške približne 1,4 miliardy libier šterlingov z predaja llicencií UMTS v roku 2000. Úprava o túto čiastku s cieľom uviesť prognózy na základ EDP má za následok odpočítanie približne 0,1 bp od salda (t. j. zvýšenie deficitu) každý rok. Všetky údaje v tejto tabuľke sú uvedené po tejto úprave údajov v aktualizácii, ktorú vykonali útvary Komisie. 5 Orgány Spojeného kráľovstva uvádzajú primárne saldá bez čistého úroku, nie iba úrokových platieb, ako to robí Komisia. Uvedené číselné údaje prepočítali útvary Komisie na základe údajov oznámených v tabuľke 4.4 aktualizácie programu. Zdroj: Konvergenčný program (KP); ekonomické predpovede útvarov Komisie z jesene 2004 (KOM); výpočty útvarov Komisie. | [1] Ú. v. ES L 209, 2.8.1997. Všetky dokumenty, na ktoré sa tento text odvoláva, je možné nájsť na tejto internetovej stránke Pozri: http://europa.eu.int/comm/economy_finance/about/activities/sgp/procedures_en.htm.[2] Revidované stanovisko Hospodárskeho a finančného výboru k obsahu a forme programov stability a konvergenčných programov, potvrdené Radou ECOFIN 10.7.2001.[3] KOM(2002) 668, 27.11.2002.[4] Ú. v. ES L 209, 2.8.1997, s. 1. Všetky dokumenty, na ktoré sa tento text odvoláva, je možné nájsť na tejto internetovej stránke Pozri: http://europa.eu.int/comm/economy_finance/about/activities/sgp/procedures_en.htm.


				|

		52013DC0362

			Odporúčanie ODPORÚČANIA RADY, ktoré sa týka národného programu reforiem Talianska na rok 2013 a ktorým sa predkladá stanovisko Rady k programu stability Talianska na roky 2012 – 2017 /* COM/2013/0362 final - 2013/ () */

Odporúčanie
ODPORÚČANIA RADY,
ktoré sa týka národného programu reforiem
Talianska na rok 2013
a ktorým sa predkladá stanovisko Rady k programu stability Talianska na
roky 2012 – 2017
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 121 ods. 2 a článok 148 ods. 4,
so zreteľom na nariadenie Rady (ES)
č. 1466/97 zo 7. júla 1997 o posilnení dohľadu nad stavmi
rozpočtov a o dohľade nad hospodárskymi politikami a ich koordinácii[1], a najmä na jeho článok 5
ods. 2,
so zreteľom na nariadenie Európskeho
parlamentu a Rady (EÚ) č. 1176/2011 zo 16. novembra 2011 o prevencii a
náprave makroekonomických nerovnováh[2],
a najmä na jeho článok 6 ods. 1,
so zreteľom na odporúčanie Európskej
komisie[3],
so zreteľom na uznesenia Európskeho
parlamentu[4],
so zreteľom na závery Európskej rady,
so zreteľom na stanovisko Výboru pre
zamestnanosť,
po porade s Hospodárskym a finančným
výborom,
keďže:
(1)       Európska rada 26. marca 2010
schválila návrh Komisie o iniciovaní novej stratégie pre rast a
zamestnanosť nazvanej Európa 2020, založenej na posilnenej koordinácii
hospodárskych politík, ktorá sa zameria na kľúčové oblasti, v ktorých
sú potrebné opatrenia na zvýšenie potenciálu Európy v oblasti udržateľného
rastu a konkurencieschopnosti.
(2)       Rada 13. júla 2010 prijala na
základe návrhov Komisie odporúčanie o hlavných usmerneniach pre
hospodárske politiky členských štátov a Únie (2010 až 2014) a 21. októbra
2010 Rada prijala rozhodnutie týkajúce sa usmernení pre politiky zamestnanosti
členských štátov[5],
ktoré spolu tvoria „integrované usmernenia“. Členské štáty boli vyzvané,
aby integrované usmernenia zohľadnili vo svojej vnútroštátnej hospodárskej
politike a politike zamestnanosti.
(3)       Hlavy štátov alebo
predsedovia vlád 29. júna 2012 rozhodli o prijatí Paktu pre rast a
zamestnanosť, ktorým sa stanovuje jednotný rámec pre opatrenia na
vnútroštátnej úrovni, úrovni EÚ a na úrovni eurozóny s využitím všetkých
možných stimulov, nástrojov a politík. Rozhodli o opatreniach, ktoré sa
majú prijať na úrovni členských štátov, a najmä vyjadrili plný
záväzok dosiahnuť ciele stratégie Európa 2020 a vykonať
odporúčania pre jednotlivé krajiny.
(4)       Rada 6. júla 2012 prijala
odporúčanie k národnému programu reforiem Talianska na rok 2012 a
predložila svoje stanovisko k aktualizovanému programu stability Talianska na
roky 2011 – 2015.
(5)       Komisia prijala 28. novembra
2012 ročný prieskum rastu[6],
čo znamenalo začiatok európskeho semestra 2013 pre koordináciu
hospodárskych politík. Komisia 28. novembra 2012 takisto prijala na základe
nariadenia (EÚ) č. 1176/2011 správu o mechanizme varovania[7], v ktorej určila Taliansko
za jeden z členských štátov, v súvislosti s ktorým sa vykoná
hĺbkové preskúmanie.
(6)       Európska rada 14. marca 2013
schválila priority na zabezpečenie finančnej stability, fiškálnej
konsolidácie a opatrenia na posilnenie rastu. Zdôraznila potrebu presadzovania
diferencovanej fiškálnej konsolidácie, ktorá bude podporovať rast,
obnovenia bežných úverových podmienok pre hospodárstvo, podporovania rastu a
konkurencieschopnosti, zníženia nezamestnanosti a vyriešenia sociálnych
dôsledkov krízy, ako aj potrebu modernizácie verejnej správy.
(7)       Komisia uverejnila 10. apríla
2013 podľa článku 5 nariadenia (EÚ) č. 1176/2011 výsledky
hĺbkového preskúmania[8],
ktoré sa týkalo Talianska. Komisia na základe svojej analýzy dospela k záveru,
že v Taliansku existujú makroekonomické nerovnováhy, ktoré si vyžadujú rozhodné
politické opatrenie. Ako hlavné príčiny makroekonomickej nerovnováhy
Talianska sa opätovne identifikovali predovšetkým strata vonkajšej
konkurencieschopnosti, ako aj vysoké verejné zadlženie v prostredí
pretrvávajúceho tlmeného rastu.
(8)       Taliansko 11. apríla 2013
predložilo svoj program stability na rok 2013, ktorý sa týka obdobia rokov
2012 – 2017, a svoj národný program reforiem na rok 2013. Po uvedenom
predložení nová vláda vymenovaná 28. apríla vyjadrila zámer posilniť
program štrukturálnych reforiem a zároveň potvrdila rozpočtové ciele
predložené v programe stability. Dňa 17. mája bol prijatý legislatívny
dekrét obsahujúci nové ustanovenia o zdaňovaní nehnuteľností
a rozšírenie schémy doplnenia miezd pre nedostatočne zamestnaných
pracovníkov. S cieľom zohľadniť prepojenia medzi nimi sa obidva
programy a nové vládne opatrenia posudzovali súčasne.
(9)       Vychádzajúc z posúdenia
programu stability na roky 2013 – 2017 podľa nariadenia Rady (ES) č.
1466/97 Rada zastáva názor, že makroekonomický scenár, na ktorom sú založené
rozpočtové prognózy programu, je na rok 2014 pri porovnaní
s prognózou Komisie z jari 2013 optimistický. Je realistický od roku 2015,
ale to za predpokladu úplného vykonania schválených štrukturálnych reforiem,
čo naďalej predstavuje výzvu. Rozpočtovú stratégiu
načrtnutú v programe potvrdila nová vláda a schválil ju parlament.
Jej cieľom je zachovať deficit pod úrovňou 3 % HDP počas
programového obdobia, dosiahnuť strednodobý cieľ v roku 2013
a postarať sa o to, aby pomer dlhu k HDP nabral od roku 2014
klesajúci kurz. V programe sa potvrdil strednodobý cieľ, ktorým je
vyrovnaná rozpočtová pozícia v štrukturálnom vyjadrení a ktorý je
v súlade s Paktom stability a rastu. Deficit sa v roku 2012
dostal pod 3 % HDP a podľa prognózy Komisie z jari 2013, ktorá
bola vydaná 3. mája, sa očakáva, že v rokoch 2013 – 2014 zostane pod
referenčnou hodnotou. Ustanovenia, ktoré talianska vláda schválila 17.
mája, podľa posúdenia nemajú významný vplyv na deficit, ak sa vykonajú
konzistentne. Po zlepšení o 2,7 percentuálneho bodu HDP
v kumulatívnom vyjadrení medzi rokmi 2009 a 2012 a pri predpoklade nezmenenej
politiky sa predpokladá, že štrukturálne saldo ako podiel HDP sa zlepší
o ďalší percentuálny bod v roku 2013 na –0,5 % a potom sa v roku
2014 okrajovo zhorší. Štrukturálne primárne saldo by v roku 2014 malo
dosiahnuť takmer 5 % HDP. Odhadovaná štrukturálna úprava na rok 2013 je
primeraná, takisto na základe analýzy výdavkov bez diskrečných opatrení na
strane príjmov, zatiaľ čo na rok 2014 vykazuje odchýlku od postupu
úpravy smerom k strednodobému cieľu. V programe sa plánuje, že pomer
verejného dlhu dosiahne vrchol v roku 2013 a potom začne
klesať, a to aj vďaka predpokladaným výnosom
z privatizácie, ktoré dosiahnu jeden percentuálny bod HDP ročne.
Podľa prognózy sa však pomer dlhu k DPH bude naďalej zvyšovať,
a to aj z dôvodu urovnania obchodného dlhu, čo spôsobuje nárast o
približne 2,5 percentuálneho bodu v období rokov 2013 – 2014, zatiaľ
čo sa nezarátajú žiadne výnosy z privatizácie, keďže sa príslušné
údaje ešte nespresnili. Taliansko je od roku 2013 v trojročnom
prechodnom období, pokiaľ ide o dodržanie kritérií pre dlh
a dlhovou trajektóriou v programe stability sa zaistí dostatočný
pokrok smerom k ich dodržaniu. Prognózy deficitu a dlhu v programe
však vychádzajú z úplného vykonania rozpočtových opatrení
a schválených štrukturálnych reforiem, ktoré sú nevyhnutné na dosiahnutie
dôvery trhu a oživenie rastu a zamestnanosti.
(10)     Hoci sa na posilnenie
fiškálnej udržateľnosti a podporu rastu prijali dôležité reformy, ich
úplné vykonanie naďalej predstavuje výzvu a existuje tu priestor na
ďalšie opatrenia. Niekoľko navrhnutých kľúčových opatrení
sa ešte neprijalo, alebo si ešte stále vyžadujú prijatie právnych predpisov a
existuje riziko, že ich skutočné uplatňovanie nebude konzistentne
kontrolované na všetkých úrovniach verejnej správy. Efektívnosť verejnej
správy z hľadiska regulačného a procedurálneho rámca,
kvality správy vecí verejných a administratívnej kapacity je naďalej
významne slabá, čo má vplyv na vykonávanie reforiem a podnikateľské
prostredie.
(11)     Na zlepšenie
podnikateľského prostredia je potrebné dokončiť reformu
občianskej justície, a to rýchlym preskúmaním organizácie súdov
a znížením nadmerného trvania riešenia prípadov, nevyriešených súdnych
prípadov a vysokej miery súdnych žalôb. Po rozsudku ústavného súdu v októbri
2012 v súvislosti s mediáciou sú potrebné opatrenia na podporu
používania mechanizmov mimosúdneho urovnania sporov. Korupcia predstavuje vážne
znepokojenie s odhadovanými nákladmi vo výške 4 % HDP, čo vážne brzdí
potenciál oživenia hospodárstva. Protikorupčný zákon z novembra 2012
si vyžaduje následné opatrenia a účinnosť potláčania
korupcie by sa mohla ďalej zlepšiť, najmä pokiaľ ide
o ustanovenia o premlčaní, pre ktoré je v súčasnosti
charakteristická krátka premlčacia doba.
(12)     Ambicióznu stratégiu fiškálnej
konsolidácie, ktorá bola doteraz ustanovená, sprevádzalo začlenenie
pravidla vyrovnaného rozpočtu do ústavy v apríli 2012
a opatrenie na zlepšenie efektívnosti a kvality verejných výdavkov.
Nedostatky vo vykonávaní však sťažili plnú účinnosť prijatého
opatrenia, najmä pokiaľ ide o efektívnosť zamestnanosti vo
verejnom sektore a zníženie počtu provincií. Akčný plán súdržnosti
umožnil urýchliť využívanie štrukturálnych fondov vo výške približne 12,1
miliardy EUR v troch po sebe nasledujúcich fázach. Napriek tomu zlepšenie
celkového riadenia fondov stále nie je ambiciózne, predovšetkým na severe
Talianska, čo zvyšuje vážne obavy vzhľadom na programové obdobie 2014
– 2020. Vytvára sa tak značný priestor na zlepšenie efektívnosti verejných
výdavkov.
(13)     Banky tradične zohrávajú
rozhodujúcu úlohu pri posilňovaní talianskeho hospodárstva, najmä
prostredníctvom poskytovania úverov malým firmám, ale ich schopnosť
prevziať túto úlohu sa z dôvodu predĺženej hospodárskej recesie
oslabila. Zvýšené úverové riziko spoločne s veľkým a rastúcim počtom
nesplácaných úverov prispeli k obmedzeniu úverov a obnovili nízku
ziskovosť bánk. V reakcii na to Talianska národná banka posudzuje
primeranosť rezerv na nevýnosné úvery kontrolami na mieste. Osobitné prvky
správy a riadenia spoločností vzťahujúce sa na talianske banky môžu
obmedziť účinnosť ich finančného sprostredkovávania.
Prijali sa opatrenia na podporu využívania nebankových spôsobov financovania,
najmä kapitálového financovania, ako aj na podporu inovačnej kapacity,
ich rozsah je však naďalej obmedzený a ich vykonanie ešte neprebehlo
v plnom rozsahu. Transpozíciou smernice EÚ o oneskorených platbách
v obchodných transakciách a plánovaným urovnaním akumulovaného objemu
obchodného dlhu sa prispeje k zlepšeniu likvidity firiem.
(14)     V júni 2012 bola prijatá
rozsiahla reforma trhu práce, ktorá bola zameraná na nepružné prvky
a segmentáciu na trhu práce. Na dokončenie tejto reformy je potrebné
prijatie prejednávaných vykonávacích právnych predpisov a ich konkrétne
uvedenie do praxe sa musí v reálnom živote dôsledne monitorovať. Na
podporu vykonávania efektívnych aktivačných stratégií sa navyše musia
verejné služby zamestnanosti ešte začleniť do správy dávok v
nezamestnanosti. Sociálni partneri vymedzili v dohodách
nasledujúcich po sebe v období 2011 – 2013 nový rámec stanovovania miezd.
Je posilnený daňovými stimulmi na podporu lepšieho zosúladenia miezd s
produktivitou a miestnymi podmienkami trhu práce. Tento rámec by sa mal
účinne vykonať a postupne upravovať na základe
monitorovania výsledkov.
(15)     Nezamestnanosť mladých
ľudí a podiel mladých ľudí, ktorí sú bez zamestnania, vzdelania
alebo odbornej prípravy, sa naďalej zvyšujú a koncom roka 2012 dosiahli
37 %, resp. 21,1 %. Miera dosiahnutého terciárneho vzdelania, ako aj miera
zamestnanosti mladých absolventov terciárneho vzdelávania patria medzi
najnižšie v EÚ, čo ukazuje, že zručnosti mladých absolventov
majú pre pracovný trh malý význam. Predčasné ukončovanie školskej
dochádzky zostáva napriek miernemu znižovaniu vysoké. To vyvoláva obavy,
pokiaľ ide o výkonnosť vzdelávacieho systému. Jedným
z kľúčových prvkov je učiteľské povolanie, pre ktoré
je v súčasnosti charakteristický jediný kariérny vývoj,
a v prípade tohto povolania existujú obmedzené vyhliadky z
hľadiska profesionálneho vývoja. Účasť žien na trhu práce je
naďalej slabá a rozdiel zamestnanosti podľa pohlaví je jedným
z najvyšších v EÚ. Riziko chudoby a sociálneho vylúčenia,
a najmä výrazná materiálna deprivácia sú zreteľne na vzostupe,
zatiaľ čo v rámci systému sociálnej ochrany sa čoraz viac
vyskytujú ťažkosti s vyrovnávaním sa so sociálnymi potrebami,
keďže v ňom prevládajú výdavky na dôchodky a sociálne
transfery s výnimkou dôchodkov sú nedostatočne zamerané na boj proti
chudobe a podporu sociálneho začlenenia.
(16)     Štruktúra daňového
systému je naďalej zložitá a vo veľkej miere závisí od pracovnej
sily a kapitálu. Po úsilí vynaloženom v období rokov 2010 – 2011 sú
ďalšie opatrenia prijaté na posun daňového zaťaženia z faktorov
produktivity na spotrebu, majetok a životné prostredie obmedzenejšie. Stále sú
potrebné opatrenia na zjednodušenie daňového systému a daňových
výdavkov, zosúladenie základu majetkovej dane s trhovou hodnotou,
zlepšenie daňovej disciplíny a odradenie od daňových únikov. Až
do preskúmania katastrálnych hodnôt bude predpokladaná reforma zdaňovania
nehnuteľností zameraná na zlepšovanie svojej spravodlivosti v rámci
obmedzení rozpočtovej stratégie uvedených v programe stability. Zo
znižovania tieňovej ekonomiky a neprihlásenej práce môžu
ťažiť verejné financie a toto znižovanie môže mať pozitívny
dôsledok na daňovú spravodlivosť. Preskúmanie oslobodenia od DPH
alebo znížených sadzieb a výdavkov na priame dane si môže vyžadovať
určitú úpravu sociálnych transferov, aby sa minimalizoval ich
distribučný vplyv.
(17)     V súvislosti
s liberalizáciou v odvetví služieb sa vynaložilo značné úsilie.
Reforma regulovaných povolaní by však mala napredovať s cieľom
vyriešiť zostávajúce obmedzenia a jej kľúčové zásady by mali
byť zabezpečené proti možným nedostatkom, predovšetkým vyplývajúcim
z reformy právnických povolaní. V nadväznosti na rozsudok ústavného
súdu z júla 2012 je takisto dôležité opatrenie na otvorenie miestnych
verejných služieb hospodárskej súťaži.
(18)     Reforma sieťových
odvetví pokračuje, pokiaľ ide o otvorenie prístupu na trh
a zlepšenie kapacity infraštruktúry, ale stále existujú závažné problémy.
Oddelenie vlastníctva v sektore zemného plynu sa má dokončiť do
septembra 2013 a je potrebné vykonať vnútroštátnu stratégiu pre energetiku
z marca 2013. Otvorenie telekomunikácií hospodárskej súťaži je ďalšou
možnou oblasťou na prijatie opatrení. Nový dopravný úrad zodpovedný za
diaľnice, letiská, prístavy a železnice sa ešte nezriadil. Mal by
byť nezávislý, vybavený zdrojmi potrebnými na jeho fungovanie a mal
by mať právomoci na udeľovanie sankcií. Takisto existuje vážny
problém vnútorných a cezhraničných nedostatkov v oblasti
infraštruktúry, pričom sa vyskytujú nerovnosti medzi severom a juhom.
Tieto nedostatky prispievajú k vysokým cenám za energiu, nízkej
penetrácii širokopásmového pripojenia a problematickým miestam
v doprave.
(19)     Komisia vykonala v kontexte
európskeho semestra komplexnú analýzu hospodárskej politiky Talianska. Posúdila
program stability i národný program reforiem a predložila
hĺbkové preskúmanie. Zohľadnila nielen ich význam, pokiaľ ide o
udržateľnú fiškálnu a sociálno-ekonomickú politiku Talianska, ale aj ich
súlad s pravidlami a usmerneniami EÚ vzhľadom na potrebu posilniť
celkovú správu ekonomických záležitostí Európskej únie tým, že poskytne vstupy
na úrovni EÚ pre budúce vnútroštátne rozhodnutia. Jej odporúčania v rámci
európskeho semestra sú premietnuté do odporúčaní 1 až 6.
(20)     Rada na základe tohto
posúdenia preskúmala program stability Talianska a jej stanovisko[9] je premietnuté najmä do nižšie
uvedeného odporúčania 1.
(21)     Rada na základe hĺbkového
preskúmania Komisie a tohto posúdenia preskúmala národný program reforiem a
program stability. Jej odporúčania podľa článku 6 nariadenia
(EÚ) č. 1176/2011 o prevencii a náprave makroekonomických nerovnováh sú
premietnuté do nižšie uvedených odporúčaní 1 až 6.
(22)     V kontexte Európskeho semestra
Komisia takisto vykonala analýzu hospodárskej politiky eurozóny ako celku. Na
tomto základe Rada vydala jednotlivé odporúčania adresované členským
štátom, ktorých menou je euro. Taliansko by malo takisto zaistiť úplné a
včasné vykonanie uvedených odporúčaní,
TÝMTO ODPORÚČA, aby Taliansko
prijalo v období rokov 2013 – 2014 opatrenia s cieľom:
1.           Zaistiť, aby deficit
v roku 2013 zostal pod hranicou 3 % HDP, a to úplným vykonaním prijatých
opatrení. Presadzovať štrukturálnu úpravu primeraným tempom
a prostredníctvom fiškálnej konsolidácie, ktorá bude podporovať rast,
aby sa strednodobý cieľ dosiahol a udržiaval od roku 2014. Dosiahnuť
plánované štrukturálne primárne prebytky s cieľom neustále
znižovať vysoký pomer dlhu k HDP (podľa prognózy bude
v roku 2014 predstavovať 132,2 % HDP). Naďalej presadzovať
trvalé zlepšenie efektívnosti a kvality výdavkov verejnej správy
prostredníctvom úplného vykonania opatrení prijatých v roku 2012
a pokročením v úsilí pomocou pravidelných hĺbkových
prieskumov o výdavkoch na všetkých úrovniach verejnej správy.
2.           Zaistiť včasné
vykonanie prebiehajúcich reforiem prostredníctvom rýchleho prijatia potrebných
právnych predpisov, ich následného konkrétneho dodržiavania na všetkých
úrovniach verejnej správy a všetkými príslušnými zainteresovanými stranami
a monitorovaním vplyvu. Posilniť efektívnosť verejnej správy
a zlepšiť koordináciu medzi jednotlivými úrovňami verejnej
správy. Zjednodušiť správny a regulačný rámec pre občanov
a podniky a znížiť trvanie riešenia prípadov a vysokú mieru
súdnych žalôb v občianskoprávnom súdnictve, a to aj podporením
mimosúdneho urovnania sporov. Posilniť právny rámec pre potláčanie
korupcie, a to aj preskúmaním pravidiel vzťahujúcich sa na
premlčaciu dobu. Prijať štrukturálne opatrenia na zlepšenie riadenia
fondov EÚ v južných regiónoch, pokiaľ ide o programové obdobie
2014 – 2020.
3.           Podporovať postupy
správy a riadenia spoločností v bankovom sektore, ktoré
prispievajú k vyššej efektívnosti a ziskovosti, s cieľom
podporiť tok úverov na produktívne činnosti. Pokračovať
v prebiehajúcej práci, pokiaľ ide o kontrolu kvality aktív
v bankovom sektore, a zjednodušiť rozlíšenie nesplácaných úverov
v súvahách bánk. Podporovať ďalší rozvoj kapitálových trhov na
diverzifikáciu a zlepšenie prístupu firiem k financovaniu, najmä ku
kapitálovému financovaniu, a opätovne posilňovať ich
inovačnú kapacitu a rast.
4.           Zaistiť účinné
vykonanie reforiem trhu práce a stanovovania miezd, aby sa umožnilo lepšie
zosúladenie miezd s produktivitou. Prijať ďalšie opatrenia na
posilnenie účasti na trhu práce, najmä žien a mladých ľudí,
napríklad prostredníctvom záruky pre mladých. Posilniť odborné
vzdelávanie a prípravu, zaistiť efektívnejšie verejné služby
zamestnanosti a zlepšiť kariérne a poradné služby pre študentov
terciárneho vzdelávania. Znížiť finančné demotivačné faktory
v súvislosti s prácou pre druhé zárobkovo činné osoby v rodine
a zlepšiť poskytovanie starostlivosti a mimoškolských služieb.
Zintenzívniť úsilie o prevenciu predčasného ukončovania
školskej dochádzky a zlepšiť kvalitu a výsledky škôl, a to
aj reformou profesionálneho a kariérneho vývoja učiteľov. Zaistiť
účinnosť sociálnych transferov, najmä prostredníctvom lepšieho
zacielenia dávok, najmä pre nízkopríjmové domácnosti s deťmi.
5.           Presunúť
daňové zaťaženie z práce a kapitálu na spotrebu, majetok
a životné prostredie rozpočtovo neutrálnym spôsobom. Na tento
účel preskúmať rozsah oslobodenia od DPH a znížených sadzieb
a výdavkov na priame dane a reformovať katastrálny systém s
cieľom zosúladiť základ dane periodického nehnuteľného majetku s
trhovou hodnotou. Pokračovať v boji proti daňovým únikom,
zlepšiť daňovú disciplínu a prijať rozhodné kroky proti
tieňovej ekonomike a neprihlásenej práci.
6.           Zaistiť správne
vykonanie opatrení zameraných na otvorenie trhu v odvetví služieb.
Odstrániť zostávajúce obmedzenia v profesionálnych službách
a podporiť prístup na trh napríklad v oblasti poskytovania
miestnych verejných služieb, kde by sa malo uprednostniť využívanie
verejného obstarávania (pred priamym udelením koncesií). Presadzovať
uplatňovanie opatrení prijatých na zlepšenie podmienok prístupu na trh
v sieťových odvetviach, najmä zriadením dopravného úradu na prvom mieste.
Zlepšiť kapacitu infraštruktúry zameraním sa na energetické prepojenia,
intermodálnu dopravu a vysokorýchlostné širokopásmové pripojenie
v telekomunikáciách, takisto s cieľom riešiť rozdiely medzi
severom a juhom.
V Bruseli
                                                                       Za
Radu
                                                                       predseda
[1]               Ú. v. ES L 209, 2.8.1997, s. 1.
[2]               Ú. v. EÚ L 306, 23.11.2011, s. 25.
[3]               COM(2013) 362 final.
[4]               P7_TA(2013)0052 a P7_TA(2013)0053.
[5]               Rozhodnutie Rady 2013/208/EÚ z 22. apríla 2013.
[6]               COM(2012) 750 final.
[7]               COM(2012) 751 final.
[8]               SWD(2013) 118 final.
[9]               Podľa článku 5 ods. 2 nariadenia Rady (ES)
č. 1466/97.


title: Odporúčanie Európskej centrálnej banky z 3. februára 2015 – Rade Európskej únie o externom audítorovi Latvijas Banka (ECB/2015/3)

text:
               13.2.2015

               SK

               Úradný vestník Európskej únie

               C 51/4

         ODPORÚČANIE EURÓPSKEJ CENTRÁLNEJ BANKY
   z 3. februára 2015
   Rade Európskej únie o externom audítorovi Latvijas Banka
   (ECB/2015/3)
   (2015/C 51/02)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 27.1,
   keďže:

               (1)

               Účty Európskej centrálnej banky (ECB) a národných centrálnych bánk členských štátov, ktorých menou je euro, overujú nezávislí externí audítori odporúčaní Radou guvernérov ECB a schválení Radou Európskej únie.

               (2)

               Mandát súčasného externého audítora Latvijas Banka sa končí po vykonaní auditu za finančný rok 2014. Preto je potrebné vymenovať externého audítora od finančného roku 2015.

               (3)

               Latvijas Banka si za svojho externého audítora na finančné roky 2015 až 2019 vybrala spoločnosť KPMG Baltics SIA,

         PRIJALA TOTO ODPORÚČANIE:
   Odporúča sa, aby bola spoločnosť KPMG Baltics SIA vymenovaná za externého audítora Latvijas Banka na finančné roky 2015 až 2019.

      Vo Frankfurte nad Mohanom 3. februára 2015

            Prezident ECB

         Mario DRAGHI


Dôležité právne oznámenie

|

52005SC0994

Návrh odporúčanie Rady Portugalsku s cieľom odstrániť nadmerný schodok verejných financií  /* SEK/2005/0994 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 20.7.2005SEK(2005) 994 v konečnom zneníNávrhODPORÚČANIE RADY PORTUGALSKUs cieľom odstrániť nadmerný schodok verejných financií(predložená Komisiou)DÔVODOVÁ SPRÁVAPostup pri nadmernom schodku pre PortugalskoPortugalsko predložilo 9. júna 2005 najnovšiu aktualizáciu svojho programu stability na obdobie rokov 2005-2009. Podľa tejto aktualizácie má v období rokov 2005 až 2007 plánovaný schodok verejných financií prekročiť referenčnú hodnotu 3 % HDP stanovenú v zmluve. Konkrétne po oznámenom výslednom schodku za rok 2004 vo výške 2,9 %[1] plánuje Portugalsko v roku 2005 schodok verejných financií vo výške 6,2 % HDP, ktorý by sa mal v roku 2006 znížiť na 4,8 %, v roku 2007 na 3,9 % a v roku 2008 na 2,8 % HDP. V tom istom období sa očakáva ďalšie zvýšenie pomeru dlhu k HDP z oznámených 61,9 % v roku 2004 na rekordnú výšku 67,8 % HDP v roku 2007.Uplatnenie postupu pri nadmernom schodku (EDP) sa riadi článkom 104 zmluvy a nariadením Rady (ES) č. 1467/97 „o urýchľovaní a objasňovaní vykonania postupu pri nadmernom schodku“, ktoré je súčasťou Paktu stability a rastu[2]. Komisia vo svojom hodnotení brala náležitý ohľad na správu Rady Ecofin Európskej rade z 20. marca 2005 s názvom „Zlepšenie vykonávania Paktu stability a rastu“, ktorú Európska rada 22. marca 2005 schválila[3].Komisia podľa článku 104 ods. 3 zmluvy v správe potvrdila, že požiadavky zmluvy vzťahujúce sa na kritériá schodku a dlhu nie sú splnené.Článok 104 ods. 4 zmluvy uvádza, že „výbor stanovený v článku 114 (t.j. Hospodársky a finančný výbor) vypracuje stanovisko k správe Komisie“. Výbor vo svojom stanovisku zo 4. júla 2005 dospel k záveru, „že plánovaný vývoj rozpočtu Portugalska v roku 2005 naznačuje, že ani jedno z kritérií stanovených v druhom odseku článku 104 nie je splnené“. Výbor predovšetkým zastáva názor, že schodok plánovaný na rok 2005 vo výške 6,2 % HDP sa nepribližuje k referenčnej hodnote 3 % HDP a prekročenie referenčnej hodnoty sa nemôže považovať za výnimočné ani dočasné. Okrem toho dlh verejných financií prekračuje referenčnú hodnotu 60 % HDP a predpokladá sa, že percentuálne k HDP bude počas nasledujúcich dvoch rokov ďalej rásť. Výbor takisto poznamenal, že hospodárstvo ostane na ďalšie dva až tri roky utlmené a vyjadril obavy nad výškou a tendenciou štrukturálneho deficitu. Keďže Komisia preskúmala všetky ostatné závažné faktory, prišla k záveru, že tieto faktory vo svojom hodnotení nebude brať do úvahy.Komisia je so zreteľom na svoju správu a na stanovisko výboru toho názoru, že v Portugalsku existuje nadmerný schodok. Toto stanovisko, ktoré Komisia prijala 20. júla 2005, je určené Rade v súlade s článkom 104 ods. 5 zmluvy. Komisia zároveň v súlade s článkom 104 ods. 6 vydala odporúčanie pre rozhodnutie Rady o existencii nadmerného schodku v Portugalsku. Komisia navyše týmto predkladá odporúčanie pre odporúčanie Rady, ktoré je určené Portugalsku, s cieľom odstrániť nadmerný schodok v súlade s článkom 104 ods. 7 zmluvy.Korekcia nadmerného schodkuNariadenie Rady (ES) č. 1467/97 uvádza, že „odporúčanie Rady stanoví tiež hraničný termín na korekciu nadmerného schodku, ktorá, pokiaľ nejde o zvláštny prípad, má byť ukončená v nasledujúcom roku po jeho identifikovaní.“ V prípade Portugalska by sa preto korekcia nadmerného schodku mala ukončiť do roku 2006, pokiaľ nenastanú mimoriadne okolnosti. Vo svojej správe z 20. marca 2005 Rada súhlasila, že pri rozhodovaní o mimoriadnych okolnostiach by sa malo vziať do úvahy celkové vyvážené posúdenie ostatných závažných faktorov.Pri rozhodovaní, či ide o mimoriadne okolnosti, sa musia zohľadniť tieto faktory:Rýchla korekcia nadmerného schodku v Portugalsku sa zdá byť nevyhnutná vzhľadom na výšku štrukturálneho deficitu (cyklicky upravený deficit s výnimkou jednorázových a ostatných dočasných opatrení) a výšku pomeru dlhu k HDP a aj vzhľadom k tomu, že rozpočtová nerovnováha ovplyvňuje dôveru a v konečnom dôsledku má vplyv aj na rast produkcie. Rozpočtová situácia Portugalska sa za posledné roky postupne a podstatne zhoršila. Hlavne štrukturálne primárne saldo sa v druhej polovici deväťdesiatych rokov znížilo z takmer vyrovnaného alebo prebytkového stavu na priemerný schodok na úrovni 1,5 % HDP od roku 2001 (v tom istom čase sa priemerný štrukturálny deficit zvýšil z 3¾ % HDP na 4½ %). Táto tendencia vystavuje krajinu značnému riziku, ktoré si vyžaduje trvalé zlepšenie v oblasti verejných financií. Avšak pri určovaní postupu úpravy sa takisto musí prihliadnuť k súčasnej ekonomickej situácii a rozsahu potrebnej korekcie rozpočtu. Kým konsolidácia rozpočtu, najmä ak má správne zloženie a posilňuje dôveru, je v prípade Portugalska dôležitá pre rast v strednodobom horizonte, príliš veľké úsilie počas príliš krátkeho obdobia sa môže hlavne vzhľadom na súčasnú cyklickú slabosť ukázať ako ekonomicky nákladné.Hospodársky rast sa od roku 2000 prudko spomalil a v roku 2003 sa stal zreteľne negatívny. Toto spomalenie bolo sprevádzané poklesom rastu potenciálnej produkcie, ktorý bol zapríčinený radom spolu pôsobiacich štrukturálnych oslabení. V roku 2004 sa hospodárstvo Portugalska vrátilo k mierne pozitívnemu hospodárskemu rastu a očakáva sa, že v nadchádzajúcich rokoch bude mať naďalej postupnú, ale stále miernu stúpajúcu tendenciu. Ako ukázala aktualizácia programu stability Portugalska z júna 2005, po oznámenom schodku 2,9 % HDP v roku 2004 je plánovaný pomer schodku k HDP na rok 2005 6,2 % HDP, ktorý je už podporený balíkom úprav v objeme 0,6 % HDP prijatým v polovici roku 2005. Za predpokladu, že sa v roku 2005 neuskutočnia žiadne dodatočné opatrenia a v súlade s aktualizáciou programu stability Portugalska z júna 2005 sa rast HDP zrýchli a dostane sa z úrovne 0,8 % z roku 2005 na úroveň 1,4 % v roku 2006, by zníženie schodku pod hranicu3 % HDP v roku 2006 vyžadovalo štrukturálnu úpravu v objeme takmer 3 % HDP od roku 2005.Celkovo, vzhľadom na súčasné cyklické oslabenie v Portugalsku a rozsah úpravy potrebnej na zníženie schodku pod hranicu referenčnej hodnoty 3 % HDP do roku 2006 sa zdá, že existujú mimoriadne okolnosti, ktoré umožňujú predĺženie lehoty na jeho korekciu až po roku 2006. V tejto súvislosti treba poznamenať, že portugalské orgány prijali stratégiu trvalej a postupnej korekcie, a už sa nespoliehajú na rozsiahle jednorázové opatrenia. V tomto prípade sa navyše zhoduje rok zistenia s rokom výskytu nadmerného schodku verejných financií, vzhľadom na to, že zistenie je založené na plánovaných a nie na aktuálnych údajoch, ktoré sú k dispozícii len v roku nasledujúcom. Takéto včasné zistenie nadmerného schodku verejných financií a následný urýchlený postup by sa takisto mali brať do úvahy. Za týchto okolností je vhodné uvažovať o korekcii nadmerného schodku v strednodobom rámci. Aktualizácia programu stability predložená Portugalskom v júni 2005 a k nej prislúchajúce stanovisko Rady sú základom tohto odporúčania týkajúceho sa postupu pri korekcii nadmerného schodku.Spoľahlivý postup úpravy by vyžadoval, aby portugalská vláda: (i) zamedzila zhoršeniu fiškálnej pozície v roku 2005 prísnou implementáciou nápravných opatrení oznámených v aktualizácii programu stability v júni 2005. Pri predpokladanom raste HDP o 0,8 % v roku 2005 by to viedlo k nominálnemu schodku najviac vo výške 6,2 % HDP a (ii) podnikla potrebné opatrenia na zabezpečenie trvalej a viditeľnej korekcie štrukturálneho schodku tým, že v roku 2006 podnikne veľmi dôležitý krok k jeho zníženiu o približne 1½ % HDP a následne významnému zníženiu o aspoň ¾ % HDP každý rok, až kým nenastane korekcia nadmerného schodku. Ak sa naplnia prognózy aktualizácie programu stability Portugalska z júna 2005, ktoré predpokladajú urýchlenie rastu HDP na úroveň 1,4 % v roku 2006, 2,2 % v roku 2007 a 2,6 % v roku 2008, štrukturálnou korekciou vo vyššie uvedenom rozsahu by schodok verejných financií dosiahol úroveň 4,8 % HDP v roku 2006, tesne pod hranicou 4 % v roku 2007 a 3 % v roku 2008.Korekcia by sa mala dosiahnuť schválením rozhodných opatrení, ktoré by znížili a kontrolovali vývoj výdavkov štátu a zároveň zefektívnili výber daní, pričom by sa mali využiť všetky možnosti na urýchlenie znižovania rozpočtového schodku, a to najmä vytvorenie istého rozpätia v čo najskoršom možnom období na vysporiadanie sa s následkami možného nižšieho rastu, než aký bol prognózovaný. Toto všetko by sa malo odohrať na pozadí zlepšenej kvality a udržateľnosti verejných financií. Úprava rozpočtu okrem toho musí byť súčasťou stratégie komplexnej reformy, ktorá zahŕňa aj reformu verejnej správy a reformu systému sociálneho zabezpečenia súkromného sektora, zameranú na riešenie hlboko zakorenených problémov štrukturálneho charakteru, ktoré zaťažujú portugalské hospodárstvo už niekoľko rokov. Na tieto problémy upozorňuje aj správa podľa článku 104 ods. 3 schválená Komisiou 22. júna. Aktualizácia programu stability, ktorá má byť prijatá koncom roka 2005, by mala presadiť ambicióznejšie napredovanie v postupe úpravy, v prípade, že to bude nevyhnutné na zabezpečenie splnenia cieľov stanovených na korekciu nadmerného schodku.Vysoká miera štátneho dlhu a jej stúpajúca tendencia od roku 2001 sú príčinami obáv. Na pozadí nízkeho rastu potenciálnej produkcie by zaistenie vzostupnej tendencie miery hrubého štátneho dlhu a jej približovanie k referenčnej hodnote uspokojivým tempom vyžadovalo obnovenie primeranej úrovne primárneho prebytku v čo najkratšom možnom čase. Navyše by bolo veľmi dôležité sa zaoberať aj inými faktormi, ako je čerpanie čistej (bezúročnej) pôžičky, ktoré prispelo k zmene úrovne dlhu, predovšetkým tým, že sa upustí od finančných transakcií zvyšujúcich zadlženosť.Hoci nedávne revízie údajov účtu verejných financií nemali veľký rozsah a ani významný dosah na súhrnné číselné údaje, charakter týchto revízií a súčasné rozdelenie inštitucionálnych právomocí poukazujú na potrebu ďalšieho zlepšenia spracovania údajov účtu verejných financií.NávrhODPORÚČANIE RADY PORTUGALSKUs cieľom odstrániť nadmerný schodok verejných financiíRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 104 ods. 7,so zreteľom na návrh Komisie[4],keďže:(1) V súlade s článkom 104 zmluvy sa členské štáty vyhýbajú nadmernému schodku verejných financií;(2) Pakt stability a rastu je založený na dosiahnutí cieľa zdravých verejných financií ako prostriedku podporovania podmienok cenovej stability a silného udržateľného rastu vhodného na vytváranie zamestnanosti;(3) Správa Rady Ecofin Európskej rade z 20. marca 2005 s názvom „Zlepšenie vykonávania Paktu stability a rastu“, ktorú Európska rada 22. marca 2005 schválila, potvrdzuje, že Pakt stability a rastu tvorí podstatnú časť makroekonomického rámca hospodárskej a menovej únie a predkladá návrhy na posilnenie a objasnenie jeho používania;(4) V súlade s článkom 104 ods. 6 Rada (xx Xxxx 2005) rozhodla, že v Portugalsku existuje nadmerný schodok;(5) V súlade s článkom 104 ods. 7 zmluvy a článkom 3 nariadenia Rady (ES) č. 1467/97 Rada po rozhodnutí, že v Portugalsku existuje nadmerný schodok, je zároveň povinná vydať príslušnému členskému štátu odporúčania, aby ho v priebehu stanovenej lehoty odstránil. Odporúčanie Rady má stanoviť lehotu najviac štyroch mesiacov na to, aby Portugalsko mohlo podniknúť účinné opatrenia na korekciu nadmerného schodku, ako aj lehotu na korekciu nadmerného schodku, ktorá by sa mala ukončiť v nasledujúcom roku po jeho zistení, pokiaľ nenastanú mimoriadne okolnosti. Vo svojej správe z 20. marca 2005 Rada súhlasila, že pri rozhodovaní o mimoriadnych okolnostiach by sa malo vziať do úvahy celkové vyvážené posúdenie ostatných závažných faktorov;(6) Pri rozhodovaní, či ide o mimoriadne okolnosti by sa mali zohľadniť nasledujúce faktory;(7) Rýchla korekcia nadmerného schodku v Portugalsku sa zdá byť nevyhnutná vzhľadom na výšku štrukturálneho deficitu (cyklicky upravený deficit s výnimkou jednorázových a ostatných dočasných opatrení) a výšku pomeru dlhu k HDP a aj vzhľadom k tomu, že rozpočtová nerovnováha ovplyvňuje dôveru a v konečnom dôsledku má vplyv aj na rast produkcie. Rozpočtová situácia Portugalska sa za posledné roky postupne a podstatne zhoršila. Hlavne štrukturálne primárne saldo sa v druhej polovici deväťdesiatych rokov znížilo z takmer vyrovnaného alebo prebytkového stavu na priemerný schodok na úrovni 1,5 % HDP od roku 2001. Táto tendencia vystavuje krajinu značnému riziku, ktoré si vyžaduje trvalé zlepšenie v oblasti verejných financií. Avšak pri určovaní postupu úpravy sa takisto musí prihliadnuť k súčasnej ekonomickej situácii a rozsahu potrebnej korekcie rozpočtu. Kým konsolidácia rozpočtu, najmä ak má správne zloženie a posilňuje dôveru, je v prípade Portugalska dôležitá pre rast v strednodobom horizonte, príliš veľké úsilie počas príliš krátkeho obdobia sa môže hlavne vzhľadom na súčasnú cyklickú slabosť ukázať ako ekonomicky nákladné;(8) Hospodársky rast sa od roku 2000 prudko spomalil a v roku 2003 sa stal zreteľne negatívny. Toto spomalenie bolo sprevádzané poklesom rastu potenciálnej produkcie, ktorý bol zapríčinený radom spolu pôsobiacich štrukturálnych oslabení. V roku 2004 sa hospodárstvo Portugalska vrátilo k mierne pozitívnemu hospodárskemu rastu a očakáva sa, že v nadchádzajúcich rokoch bude mať naďalej postupnú stúpajúcu tendenciu. Ako ukázala aktualizácia programu stability Portugalska z júna 2005, po oznámenom schodku 2,9 % HDP v roku 2004 je plánovaný pomer schodku k HDP na rok 2005 6,2 % HDP, ktorý je už podporený balíkom úprav v objeme 0,6 % HDP prijatým v polovici roku 2005. Za predpokladu, že sa v roku 2005 neuskutočnia žiadne dodatočné opatrenia a rast HDP sa zrýchli a dostane sa na úroveň 1,4 % v roku 2006, by zníženie schodku pod hranicu 3 % HDP v roku 2006 vyžadovalo štrukturálnu úpravu v objeme takmer 3 % HDP oproti roku 2005;(9) Celkovo, vzhľadom na súčasné cyklické oslabenie v Portugalsku a rozsah úpravy potrebnej na zníženie schodku pod hranicu referenčnej hodnoty 3 % HDP do roku 2006 sa zdá, že existujú mimoriadne okolnosti, ktoré umožňujú predĺženie lehoty na jeho korekciu až po roku 2006. V tejto súvislosti treba poznamenať, že portugalské orgány prijali stratégiu trvalej a postupnej korekcie, a už sa nespoliehajú na rozsiahle jednorázové opatrenia. V tomto prípade sa navyše zhoduje rok zistenia s rokom výskytu nadmerného schodku verejných financií, vzhľadom na to, že zistenie je založené na plánovaných a nie na aktuálnych údajoch, ktoré sú k dispozícii len v roku nasledujúcom. Takéto včasné zistenie nadmerného deficitu verejných financií a následný urýchlený postup by sa takisto mali brať do úvahy. Za týchto okolností je vhodné uvažovať o korekcii nadmerného schodku v strednodobom rámci. Aktualizácia programu stability predložená Portugalskom v júni 2005 a k nej prislúchajúce stanovisko Rady sú základom tohto odporúčania týkajúceho sa postupu pri korekcii nadmerného schodku;(10) Podľa Rady by opatrenia na konsolidáciu rozpočtu mali zabezpečiť trvalé zlepšenie salda verejných financií, pričom by sa mali zameriavať na zvýšenie kvality a dlhodobej udržateľnosti verejných financií a posilnenie potenciálu hospodárskeho rastu. V prípade Portugalska musí byť korekcia nadmerného schodku súčasťou stratégie komplexnej reformy, ktorá zahŕňa aj reformu verejnej správy a reformu systému sociálneho zabezpečenia súkromného sektora, zameranú na riešenie hlboko zakorenených problémov štrukturálneho charakteru, ktoré zaťažujú portugalské hospodárstvo už niekoľko rokov;(11) Spoľahlivý postup úpravy by vyžadoval, aby portugalská vláda: (i) zamedzila zhoršeniu fiškálnej pozície v roku 2005 prísnou implementáciou nápravných opatrení oznámených v aktualizácii portugalského programu stability v júni 2005. Pri predpokladanom raste HDP o 0,8 % v roku 2005 by to v tom istom roku viedlo k nominálnemu schodku najviac vo výške 6,2 % HDP; a (ii) podnikla potrebné opatrenia na zabezpečenie trvalej a viditeľnej korekcie štrukturálneho deficitu tým, že v roku 2006 podnikne veľmi dôležitý krok k jeho zníženiu o približne 1½ % HDP a následne významnému zníženiu o aspoň ¾ % HDP každý rok, až kým nenastane korekcia nadmerného schodku. Ak sa naplnia prognózy aktualizácie programu stability Portugalska z júna 2005, ktoré predpokladajú urýchlenie rastu HDP na úroveň 1,4 % v roku 2006, 2,2 % v roku 2007 a 2,6 % v roku 2008, štrukturálnou korekciou vo vyššie uvedenom rozsahu by schodok verejných financií dosiahol úroveň 4,8 % HDP v roku 2006, tesne pod hranicou 4 % v roku 2007 a 3 % v roku 2008;(12) Táto korekcia by sa mala dosiahnuť schválením rozhodných opatrení, ktoré by znížili a kontrolovali vývoj výdavkov štátu a zároveň zefektívnili výber daní, pričom by sa mali využiť všetky možnosti na urýchlenie znižovania rozpočtového schodku, a to najmä vytvorenie istého rozpätia v čo najskoršom možnom období na vysporiadanie sa s následkami možného nižšieho rastu, než aký bol prognózovaný. Toto všetko by sa malo odohrať na pozadí zlepšenej kvality a udržateľnosti verejných financií. Aktualizácia programu stability, ktorá má byť prijatá koncom roka 2005, by mala presadiť ambicióznejšie napredovanie v postupe úpravy, v prípade, že by bolo nevyhnutné na zabezpečenie splnenia cieľov stanovených na korekciu nadmerného schodku;(13) Nedávne revízie schodku a dlhu neboli veľkého rozsahu a nemali významný dopad na súhrnné číselné údaje. Avšak charakter týchto revízií a súčasné rozdelenie inštitucionálnych právomocí poukazujú na potrebu ďalšieho zlepšenia pri spracovaní údajov účtu verejných financií;(14) Komisia a Rada v súlade s článkom 10 nariadenia Rady 1467/97 monitorujú zavedenie opatrení, ktoré Portugalsko prijme v reakcii na toto odporúčanie,TÝMTO ODPORÚČA:-  Portugalské orgány by mali v súlade s článkom 3 ods. 4 nariadenia Rady (ES) č. 1467/97 pokiaľ možno čo najrýchlejšie odstrániť existujúci nadmerný schodok .-  Portugalské orgány by mali prijatím opatrení v strednodobom horizonte spoľahlivým a udržateľným spôsobom znížiť schodok verejných financií pod hranicu 3 % HDP do roku 2008. Na tento účel by portugalské orgány mali najmä:-  zamedziť zhoršeniu fiškálnej pozície v roku 2005 zabezpečením prísnej implementácie oznámených nápravných opatrení;-  dôkladne zaviesť potrebné opatrenia na zabezpečenie trvalej a viditeľnej korekcie štrukturálneho deficitu tým, že v roku 2006 podnikne veľmi dôležitý krok k jeho zníženiu o približne 1½ % HDP oproti roku 2005 a následne významnému zníženiu o aspoň ¾ % HDP v každom z dvoch nasledujúcich rokov;-  rýchlym tempom zaviesť reformy na obmedzenie a zníženie výdavkov v nadchádzajúcich rokoch; využiť každú príležitosť na urýchlenie zníženia rozpočtového schodku a byť vždy pripravené prijať dodatočné opatrenia, ktoré môžu byť nevyhnutné na dosiahnutie korekcie nadmerného schodku do roku 2008.-  Rada stanovuje pre portugalskú vládu lehotu do [xx Xxxx 200x], aby podnikla účinné opatrenia na dosiahnutie cieľového schodku v roku 2006.-  Portugalské orgány by mali zabezpečiť klesajúcu tendenciu miery hrubého štátneho dlhu a jej približovanie k referenčnej hodnote uspokojivým tempom, hlavne tým, že vývoj dlhu bude odzrkadľovať pokrok v znižovaní schodku, že sa upustí od finančných transakcií zvyšujúcich zadlženosť a dôkladne sa zváži možný dopad hlavných štátnych investičných projektov na dlh, vrátane tých, ktoré vznikajú v partnerstve so súkromným sektorom.-  Portugalské orgány by mali ďalej zlepšovať zber a spracovanie údajov o verejných financiách.Rada portugalské orgány vyzýva, aby v strednodobom horizonte zabezpečili udržateľnosť konsolidácie rozpočtu smerom k takmer vyrovnanému alebo prebytkovému stavu verejných financií prostredníctvom zníženia cyklicky upraveného deficitu, bez jednorázových a iných dočasných opatrení, o najmenej 0,5 % HDP ročne aj po korekcii nadmerného schodku.Toto odporúčanie je určené Portugalskej republike.V Bruseli,Za Radupredseda [1] Tieto číselné údaje sú ešte predmetom diskusií medzi Eurostatom a portugalským štatistickým úradom.[2] Ú. v. ES L 209, 2.8.1997.[3] Pozri závery predsedníctva zo zasadnutia Európskej rady, Brusel 22. a 23. marca. 2005 (7619/05) a správu rady ECOFIN Európskej rade z 20. marca 2005 (7423/05).[4] Ú. v. EÚ C […], […], s. […].


title: Odporúčanie Rady z  10. februára 2009 o absolutóriu, ktoré sa má udeliť Komisii ohľadne vykonávania operácií Európskeho rozvojového fondu (ôsmy ERF) za rozpočtový rok 2007

text:
               11.2.2009

               SK

               Úradný vestník Európskej únie

               L 40/36

      ODPORÚČANIE RADY

   z 10. februára 2009
   o absolutóriu, ktoré sa má udeliť Komisii ohľadne vykonávania operácií Európskeho rozvojového fondu (ôsmy ERF) za rozpočtový rok 2007
   (2009/113/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na štvrtý dohovor AKT – EHS podpísaný v Lomé 15. decembra 1989 (1), zmenený a doplnený dohodou podpísanou na Mauríciu 4. novembra 1995 (2),
   so zreteľom na vnútornú dohodu medzi zástupcami vlád členských štátov, ktorí sa stretli v rámci Rady, o financovaní a správe pomoci Spoločenstva podľa druhého finančného protokolu k štvrtému dohovoru AKT – ES (3) (ďalej len „vnútorná dohoda“), ktorý ustanovil medzi iným ôsmy Európsky rozvojový fond (ôsmy ERF), a najmä na jej článok 33 ods. 3,
   so zreteľom na finančné nariadenie 98/430/ES zo 16. júna 1998 vzťahujúce sa na spoluprácu pri financovaní rozvoja podľa štvrtého dohovoru AKT – ES (4), a najmä na jeho články 66 až 74,
   po preskúmaní účtu príjmov a výdavkov a súvahy o operáciách ôsmeho ERF k 31. decembru 2007 a správy Dvora audítorov o rozpočtovom roku 2007 spolu s odpoveďami Komisie (5),
   keďže:

               (1)

               Podľa článku 33 ods. 3 vnútornej dohody sa absolutórium za finančné hospodárenie ôsmeho ERF má udeliť Komisii Európskym parlamentom na odporúčanie Rady.

               (2)

               Celkové vykonávanie operácií ôsmeho ERF Komisiou počas rozpočtového roka 2007 bolo uspokojivé,

         TÝMTO ODPORÚČA, aby Európsky parlament udelil Komisii absolutórium ohľadom vykonávania operácií ôsmeho ERF za rozpočtový rok 2007.

      V Bruseli 10. februára 2009

            Za Radu

            predseda

         M. KALOUSEK

      (1)  Ú. v. ES L 229, 17.8.1991, s. 3.

      (2)  Ú. v. ES L 156, 29.5.1998, s. 3.

      (3)  Ú. v. ES L 156, 29.5.1998, s. 108.

      (4)  Ú. v. ES L 191, 7.7.1998, s. 53.

      (5)  Ú. v. EÚ C 286, 10.11.2008, s. 273.


title: Odporúčanie Rady z 8. júla 2014 , ktoré sa týka národného programu reforiem Bulharska na rok 2014 a ktorým sa predkladá stanovisko Rady ku konvergenčnému programu Bulharska na rok 2014

text:
               29.7.2014

               SK

               Úradný vestník Európskej únie

               C 247/7

         ODPORÚČANIE RADY
   z 8. júla 2014,
   ktoré sa týka národného programu reforiem Bulharska na rok 2014 a ktorým sa predkladá stanovisko Rady ku konvergenčnému programu Bulharska na rok 2014
   2014/C 247/02
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 121 ods. 2 a článok 148 ods. 4,
   so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (1), a najmä na jeho článok 9 ods. 2,
   so zreteľom na nariadenie Európskeho parlamentu a Rady (EÚ) č. 1176/2011 zo 16. novembra 2011 o prevencii a náprave makroekonomických nerovnováh (2), a najmä na jeho článok 6 ods. 1,
   so zreteľom na odporúčanie Európskej komisie,
   so zreteľom na uznesenia Európskeho parlamentu,
   so zreteľom na závery Európskej rady,
   so zreteľom na stanovisko Výboru pre zamestnanosť,
   so zreteľom na stanovisko Hospodárskeho a finančného výboru,
   so zreteľom na stanovisko Výboru pre sociálnu ochranu,
   so zreteľom na stanovisko Výboru pre hospodársku politiku,
   keďže:

               (1)

               Európska rada 26. marca 2010 schválila návrh Komisie o zavedení novej stratégie pre rast a zamestnanosť nazvanej Európa 2020, založenej na posilnenej koordinácii hospodárskych politík, ktorá sa zameriava na kľúčové oblasti, v ktorých sú potrebné opatrenia na zvýšenie potenciálu Európy v oblasti udržateľného rastu a konkurencieschopnosti.

               (2)

               Na základe návrhov Komisie prijala Rada 13. júla 2010 odporúčanie týkajúce sa všeobecných usmernení pre hospodárske politiky členských štátov a Únie (na roky 2010 až 2014) a 21. októbra 2010 prijala rozhodnutie týkajúce sa usmernení pre politiky zamestnanosti členských štátov (3), ktoré spolu tvoria „integrované usmernenia“. Členské štáty boli vyzvané, aby tieto integrované usmernenia zohľadnili vo svojej vnútroštátnej hospodárskej politike a politike zamestnanosti.

               (3)

               Hlavy štátov alebo predsedovia vlád členských štátov 29. júna 2012 rozhodli o Pakte pre rast a zamestnanosť, v ktorom sa stanovuje koherentný rámec opatrení na vnútroštátnej úrovni, úrovni EÚ a na úrovni eurozóny s využitím všetkých možných stimulov, nástrojov a politík. Rozhodli o tom, že treba prijať opatrenie na úrovni členských štátov, a predovšetkým sa v plnej miere prihlásili k záväzku dosiahnuť ciele stratégie Európa 2020 a splniť odporúčania pre jednotlivé krajiny.

               (4)

               Rada 9. júla 2013 prijala odporúčanie (4), ktoré sa týka národného programu reforiem Bulharska na rok 2013, a predložila svoje stanovisko k aktualizovanému konvergenčnému programu Bulharska na roky 2012 – 2016.

               (5)

               Komisia 13. novembra 2013 prijala ročný prieskum rastu, čo znamenalo začiatok európskeho semestra koordinácie hospodárskych politík na rok 2014. Komisia zároveň 13. novembra 2013 prijala na základe nariadenia (EÚ) č. 1176/2011 správu o mechanizme varovania, v ktorej určila Bulharsko za jeden z členských štátov, v súvislosti s ktorým sa vykoná hĺbkové preskúmanie.

               (6)

               Európska rada 20. decembra 2013 schválila priority na zabezpečenie finančnej stability a fiškálnej konsolidácie, ako aj opatrenia na posilnenie rastu. Zdôraznila, že je potrebné presadzovať diferencovanú fiškálnu konsolidáciu, ktorá podporuje rast, obnoviť bežné úverové podmienky pre hospodárstvo, podporovať rast a konkurencieschopnosť, riešiť problematiku nezamestnanosti a sociálnych dôsledkov krízy, ako aj modernizovať verejnú správu.

               (7)

               Komisia uverejnila 5. marca 2014 výsledky hĺbkového preskúmania pre Bulharsko podľa článku 5 nariadenia (EÚ) č. 1176/2011. Vykonaná analýza vedie Komisiu k záveru, že v Bulharsku naďalej existujú makroekonomické nerovnováhy, ktoré si vyžadujú monitorovanie a prijatie opatrení politiky. Politické opatrenia si vyžaduje najmä zdĺhavá úprava trhu práce, zatiaľ čo korekcia vonkajšej pozície a znižovanie úrovne zadĺženia podnikov prebieha v poriadku.

               (8)

               Bulharsko 17. apríla 2014 predložilo svoj národný program reforiem na rok 2014 a svoj konvergenčný program na rok 2014. S cieľom zohľadniť prepojenia medzi nimi sa obidva programy posudzovali súčasne.

               (9)

               Cieľom rozpočtovej stratégie načrtnutej v konvergenčnom programe na rok 2014 je dosiahnuť strednodobý cieľ štrukturálneho deficitu -1 % HDP do roku 2016. Strednodobý cieľ je prísnejší, ako to vyžaduje Pakt stability a rastu. Bulharsko ťaží z možnosti uplatniť dočasnú odchýlku od strednodobého cieľa o 0,6 % HDP v roku 2013 a o 0,1 % HDP v roku 2014, ktorá sa povoľuje pre spoločne financované projekty. Konvergenčný program počíta so zhoršením (prepočítaného) štrukturálneho salda o 0,3 % HDP v roku 2014 na -1,3 % HDP a so zlepšením o 0,3 % HDP v roku 2015 na -1,0 % HDP, čo zaručí návrat k plneniu strednodobého cieľa. Miera rastu vládnych výdavkov by v období rokov 2014 – 2015 nepresiahla príslušný referenčný strednodobý ukazovateľ výdavkov. Rozpočtové plány sú teda v súlade s požiadavkami Paktu stability a rastu. Pomer dlhu k HDP je značne pod úrovňou 60 % HDP a podľa konvergenčného programu sa očakáva, že do konca programového obdobia sa len mierne zvýši – na 20,6 % HDP. Makroekonomický scenár, na ktorom sú založené rozpočtové prognózy konvergenčného programu, je optimistický na obdobie rokov 2014 – 2015. Očakáva sa, že ročný rast dosiahne 2,1 % v roku 2014 a 2,6 % v roku 2015, a nie 1,7 % v roku 2014 a 2,0 % v roku 2015, ako sa uvádza v jarnej prognóze útvarov Komisie. Podľa prognózy Komisie je odchýlka Bulharska od jeho strednodobého cieľa v roku 2014 vyššia, ako je povolené na základe dočasnej odchýlky povolenej pre spoločne financované projekty, a v roku 2015 by sa nedosiahol požadovaný návrat k strednodobému cieľu. Na základe posúdenia konvergenčného programu na rok 2014 a prognózy Komisie podľa nariadenia (ES) č. 1466/97 Rada zastáva názor, že v období rokov 2014 – 2015 existuje riziko odchýlky od strednodobého cieľa.

               (10)

               Daňová disciplína a kvalita daňovej správy aj naďalej predstavujú pre Bulharsko hlavné výzvy. Dostupné odhady poukazujú na pomerne veľký objem tieňovej ekonomiky, čo potvrdzujú aj údaje o nelegálnej práci v Bulharsku. Administratívne náklady na výber daní a náklady na dosiahnutie disciplíny pri platení daní sú relatívne vysoké. Napriek určitým opatreniam prijatým na riešenie týchto výziev Bulharsko stále nedisponuje plnohodnotnou stratégiou daňovej disciplíny, ktorá by zahŕňala prácu všetkých orgánov zapojených do výberu daní a obsahovala prvotnú analýzu najvýznamnejších rizík spojených s výberom daní, ako aj posúdenie existujúcich opatrení vrátane zjednodušujúcich opatrení a zlepšených kontrol.

               (11)

               V roku 2013 Bulharsko urobilo oproti minulým záväzkom v oblasti dôchodkovej reformy krok späť. Systémy predčasného odchodu do dôchodku sa nezredukovali podľa plánu. Plánované každoročné zvýšenie zákonom stanoveného veku odchodu do dôchodku sa odložilo. V súvislosti s harmonizáciou veku odchodu do dôchodku pre mužov a ženy sa nedosiahol žiadny pokrok a neurobili sa žiadne kroky na sprísnenie kritérií oprávnenosti a kontrol na obmedzenie zneužívania prideľovania invalidných dôchodkov. Bulharsko má jedno z najrýchlejšie starnúcich obyvateľstiev v Únii, čo má negatívne dôsledky pre trh práce, potenciál rastu hospodárstva a financovanie dôchodkového systému. Bulharsko preto musí pokračovať v reforme svojho dôchodkového systému. Bulharsko takisto čelí významným výzvam v racionalizácii a riadení sektora nemocníc vrátane nedostatku transparentnosti vo financovaní nemocníc a nedostatočne rozvinutých služieb ambulantnej zdravotnej starostlivosti. Okrem toho vysoká úroveň formálnych aj neformálnych platieb, ktoré znáša priamo pacient, fakticky vylučuje určité skupiny obyvateľstva z prístupu k službám zdravotnej starostlivosti. Ukazovatele zdravotného stavu sú v porovnaní s ostatnými členskými štátmi slabé, čo naznačuje, že v budúcnosti môžu byť potrebné štrukturálne vyššie verejné výdavky na zdravotníctvo.

               (12)

               V posledných rokoch vykazoval trh práce horšie výsledky, čím sa obmedzila schopnosť hospodárstva na nápravu a oslabil sa jeho rastový potenciál. Nezamestnanosť sa v roku 2013 ustálila, ale miera nezamestnanosti mladých ľudí a dlhodobá nezamestnanosť naďalej stúpa. V Bulharsku je jeden z najvyšších podielov mladých ľudí, ktorí nie sú zamestnaní, ani nie sú v procese vzdelávania alebo odbornej prípravy, z čoho vyplýva závažné nedostatočné využitie a rozvoj ľudského kapitálu. Pri posilňovaní kapacít Úradu práce sa dosiahol len malý pokrok. Musí sa takisto rozšíriť dosah a zvýšiť účinnosť aktívnych politík trhu práce. V Bulharsku chýbajú účinné opatrenia zacielené na mladých ľudí, ktorí nie sú evidovaní na úrade práce, vrátane Rómov, v súlade s cieľmi záruky pre mladých ľudí. Bežné záchranné siete (dávky v nezamestnanosti a sociálna pomoc) nepokrývajú veľkú časť nezamestnaných ľudí, ktorí sú namiesto toho odkázaní na rodinnú solidaritu alebo neformálnu prácu. Bulhari sú vystavení jednému z najvyšších rizík chudoby alebo sociálneho vylúčenia v Únii. Minimálne prahové hodnoty pre vyplácanie príspevkov na sociálne zabezpečenie by mohli zabrániť nízkokvalifikovaným pracovníkom v plnej miere sa podielať na oficiálnej ekonomike. Uskutočnili sa určité analýzy na posúdenie možného vplyvu – tieto sa musia posúdiť a na ich základe vypracovať primerané politické opatrenia. V Bulharsku neexistujú žiadne jasné usmernenia na stanovenie transparentnej minimálnej mzdy. Zákonom stanovená minimálna mzda sa od roku 2011 zvýšila, čo môže mať negatívny vplyv na zamestnanosť a mala by sa teda sledovať.

               (13)

               Bulharsko stále neprijalo zákon o vzdelávaní na školách, ktorý predstavuje rámec pre vykonanie potrebných komplexných reforiem školského systému vrátane modernizácie učebných plánov a zlepšenia vzdelávania učiteľov. Je potrebné zvýšiť kvalitu odborného vzdelávania a prípravy v Bulharsku a lepšie ich začleniť do všeobecných vzdelávacích štruktúr, aby sa zohľadnili flexibilné metódy, znížilo sa predčasné ukončenie školskej dochádzky a zlepšil sa prístup k celoživotnému vzdelávaniu. Vysokoškolské vzdelávanie zase celí pretrvávajúcim výzvam lepšie napĺňať potreby trhu práce. K slabým výsledkom prispieva nízky štandard osvedčovania kvality. Diskutuje sa o novej stratégii pre vysokoškolské vzdelávanie, kde sa požaduje reštrukturalizácia riadenia univerzít prostredníctvom priameho zapojenia zainteresovaných strán, ako napríklad podnikov a študentov, konsolidácia univerzít a prístup zameraný na výkonnosť s cieľom lepšie zladiť výsledky vzdelávania s požiadavkami trhu práce. Prístup k vzdelaniu pre znevýhodnené deti, najmä rómske, predstavuje neustálu výzvu. Povinné dvojročné predškolské vzdelávanie je kľúčovým opatrením, ktoré ide správnym smerom, a malo by sa dôkladne vykonávať, spolu s opatreniami na predídenie predčasnému ukončeniu školskej dochádzky. Je potrebné rozšíriť existujúce iniciatívy, aby sa zlepšila odborná príprava učiteľov a znížila faktická segregácia v školách. Pravidlá, ktoré prepájajú príspevky na nezaopatrené dieťa s účasťou na vzdelávaní, sú už v platnosti, ale tieto opatrenia zatiaľ ešte nemuseli mať požadovaný vplyv.

               (14)

               Vzhľadom na roztrieštený prístup a nedostatočný záväzok voči hĺbkovým reformám malo širšie úsilie modernizovať verejnú správu obmedzený dosah. Bulharsko potrebuje koordinovanú stratégiu reformy verejnej správy, ktorá by zvýšila odbornosť a nezávislosť verejnej správy a jej regulačných agentúr, vrátane systému kariérneho rastu štátnych zamestnancov a ich vymenúvania na kľúčové pozície na základe zásluh, ako aj účinných štruktúr na riešenie problému korupcie. Na zlepšenie všeobecného podnikateľského prostredia je potrebné neustále vyvíjať úsilie. Medzi výzvy patria postupy pri získavaní povolení a zápise do obchodného registra. Vyriešenie platobných neschopností trvá v priemere viac ako tri roky a miera uspokojenia pohľadávok je nízka. V roku 2013 sa prijali nové pravidlá týkajúce sa meškania platieb, ktoré sa ešte musia realizovať. Rozvoj elektronickej verejnej správy sa zastavil a koordinácia na zaručenie interoperability systémov a vytváranie jednotných kontaktných miest nie sú dostatočné, čo obmedzuje úsilie zvýšiť transparentnosť a znížiť administratívnu záťaž. V oblasti verejného obstarávania chýba jednoduchý a zjednotený právny rámec, čo má za následok zložité právne podmienky a podmienky dohľadu a u poskytovateľov vzniká neistota. Nezávislosť súdnictva takisto naďalej zostáva veľkým problémom pre podnikateľské prostredie v Bulharsku. Bulharsko urobilo určité kroky na riešenie korupcie, ale celkový pokrok bol obmedzený a stále zostáva nestabilný, čo vyžaduje jednotnejšie kontroly a odrádzajúce sankcie v prípade konfliktu záujmov. Existuje takisto potreba lepšej koordinácie medzi protikorupčnými inštitúciami a potreba ich ochrany pred politickými vplyvmi.

               (15)

               Hospodárska súťaž v odvetviach elektrickej energie a plynu je naďalej obmedzená. Osobitnú pozornosť v oblasti zlepšenia fungovania energetických trhov je potrebné venovať nedostatku výmen elektrickej energie a plynu a absencii transparentného veľkoobchodného trhu. Voľnému trhu s elektrickou energiou dominuje jediný dodávateľ a obmedzená veľkosť trhu znamená, že hospodárska súťaž nemôže plniť svoju funkciu zabezpečovania nákladovej účinnosti. Nezávislosť a účinnosť národného regulačného orgánu zostáva obmedzená. Závislosť na dovoze od malého počtu dodávateľov a nedostatok rozvoja infraštruktúry vytvárajú riziko ponukových šokov. Bulharsko navrhlo na financovanie EÚ v novom programovom období 2014 – 2020 komplexný balík opatrení na zvýšenie energetickej efektívnosti.

               (16)

               Komisia vykonala v kontexte európskeho semestra dôkladnú analýzu hospodárskej politiky Bulharska. Posúdila národný program reforiem a konvergenčný program. Zohľadnila nielen ich význam pre udržateľnú fiškálnu a sociálno-ekonomickú politiku v Bulharsku, ale aj ich súlad s pravidlami a usmerneniami EÚ vzhľadom na potrebu posilniť celkovú hospodársku správu a riadenie Únie tým, že sa poskytnú vstupy na úrovni EÚ do budúceho vnútroštátneho rozhodovania. Jej odporúčania v rámci európskeho semestra sú premietnuté do odporúčaní 1 až 6.

               (17)

               Rada na základe tohto posúdenia preskúmala konvergenčný program Bulharska a jej stanovisko (5) je premietnuté najmä do odporúčania 1.

               (18)

               V súvislosti s hĺbkovým preskúmaním Komisie a týmto posúdením Rada preskúmala národný program reforiem a konvergenčný program. Jej odporúčania podľa článku 6 nariadenia (EÚ) č. 1176/2011 sú premietnuté do odporúčaní 3, 4, a 5,

         TÝMTO ODPORÚČA, aby Bulharsko prijalo v období rokov 2014 – 2015 opatrenia s cieľom:

               1.

               Posilniť rozpočtové opatrenia na rok 2014 vzhľadom na vznikajúcu medzeru vo vzťahu k požiadavkám vyplývajúcim z preventívnej časti Paktu stability a rastu. V roku 2015 posilniť rozpočtovú stratégiu na zabezpečenie dosiahnutia strednodobého cieľa a na jeho udržanie v ďalšom období. Zabezpečiť kapacity novej fiškálnej rady na plnenie svojho mandátu. Realizovať komplexnú daňovú stratégiu na posilnenie výberu daní, boj proti tieňovej ekonomike a na zníženie nákladov na dodržiavanie predpisov.

               2.

               Prijať dlhodobú stratégiu pre dôchodkový systém; táto stratégia by mala pozostávať z pokračovania v plánovanom ročnom zvýšení zákonom stanoveného veku odchodu do dôchodku, zavedenia mechanizmu prepojenia zákonom stanoveného veku odchodu do dôchodku so strednou dĺžkou života v dlhodobom horizonte, postupného rušenia možností predčasného odchodu do dôchodku a vyrovnania zákonom stanoveného veku odchodu do dôchodku pre mužov a ženy. Sprísniť kritériá oprávnenosti a postupy prideľovania invalidných dôchodkov, a to napríklad lepším zohľadnením schopnosti pracovať u žiadateľov. Zabezpečiť nákladovo efektívne poskytovanie zdravotnej starostlivosti, a to aj zlepšením stanovovania cien za služby zdravotnej starostlivosti, pričom sa prepojí financovanie nemocníc s ich výsledkami, optimalizuje sieť nemocníc a rozvinie ambulantná zdravotná starostlivosť.

               3.

               Zlepšiť efektívnosť úradu práce pomocou vyvinutia systému na sledovanie výkonnosti a lepšieho cielenia na najzraniteľnejšie skupiny, ako sú nízkokvalifikovaní a starší pracovníci, dlhodobo nezamestnaní a Rómovia. Rozšíriť dosah a zvýšiť účinnosť aktívnych politík trhu práce, aby sa zhodovali s profilmi uchádzačov o zamestnanie a aby zasiahli aj mladých ľudí, ktorí nie sú evidovaní na úrade práce, ale nie sú zamestnaní, ani nie sú v procese vzdelávania alebo odbornej prípravy v súlade s cieľmi záruky pre mladých ľudí. Zlepšiť účinný dosah dávok v nezamestnanosti a sociálnej pomoci a ich prepojenie s aktivačnými opatreniami. Uskutočniť komplexné preskúmanie minimálnych prahových hodnôt príspevkov na sociálne zabezpečenie s cieľom zabezpečiť, aby nízkokvalifikovaní pracovníci neboli vytlačení z trhu práce. Po konzultáciách so sociálnymi partnermi zaviesť transparentné usmernenia pre úpravu zákonom stanovenej minimálnej mzdy s ohľadom na dosah na zamestnanosť a konkurencieschopnosť. Ďalej zlepšiť prístupnosť a účinnosť sociálnych služieb a transferov pre deti a starších ľudí s cieľom zmierniť chudobu.

               4.

               Prijať zákon o vzdelávaní na školách a vykonávať reformy odborného a vysokoškolského vzdelávania s cieľom zvýšiť úroveň a významnosť zručností nadobudnutých na všetkých úrovniach, a zároveň posilňovať partnerstvo medzi vzdelávacími inštitúciami a podnikmi na účely lepšieho zladenia výsledkov s potrebami trhu práce. Posilniť kvalitu inštitúcií odborného vzdelávania a prípravy a zlepšiť prístup k celoživotnému vzdelávaniu. Vystupňovať úsilie o zlepšenie prístupu ku kvalitnému inkluzívnemu predškolskému a školskému vzdelávaniu znevýhodnených detí, najmä rómskych, a prísne uplatňovať pravidlá prepájajúce vyplácanie príspevku na nezaopatrené dieťa s účasťou na vzdelávaní.

               5.

               Pokračovať v zlepšovaní podnikateľského prostredia, najmä pre malé a stredné podniky, a to odstraňovaním byrokracie, podporou elektronickej verejnej správy, zefektívnením konkurzných konaní a vykonávaním právnych predpisov v oblasti meškania platieb. Zlepšiť systém verejného obstarávania, a to posilnením administratívnej kapacity, posilnením kontrol ex ante, ktoré vykonáva Agentúra pre verejné obstarávanie, a uskutočnením konkrétnych krokov pri realizácii elektronického verejného obstarávania. Zvýšiť kvalitu a nezávislosť súdnictva a zintenzívniť boj proti korupcii.

               6.

               Rozšíriť reformu energetického sektora s cieľom zvýšiť hospodársku súťaž, efektívnosť a transparentnosť trhu a energetickú efektívnosť, a to najmä pomocou odstránenia prekážok na trhu, zníženia váhy regulovaného segmentu, zintenzívnenia úsilia o vytvorenie transparentného veľkoobchodného trhu s elektrickou energiou a plynom, rušenia kvót a posilnenia nezávislosti a administratívnych kapacít regulačného orgánu v oblasti energetiky. Urýchliť projekty prepojenia so susednými členskými štátmi a kandidátskymi krajinami, najmä v oblasti plynu, a zvýšiť kapacity tak, aby bola krajina schopná čeliť prerušeniu dodávok.

      V Bruseli 8. júla 2014

            Za Radu

            predseda

         P. C. PADOAN

      (1)  Ú. v. ES L 209, 2.8.1997, s. 1.

      (2)  Ú. v. EÚ L 306, 23.11.2011, s. 25.

      (3)  Ponechané na rok 2014 rozhodnutím Rady 2014/322/EÚ zo 6. mája 2014 o usmerneniach pre politiky zamestnanosti členských štátov na rok 2014 (Ú. v. EÚ L 165, 4.6.2014, s. 49).

      (4)  Ú. v. EÚ C 217, 30.7.2013, s. 10.

      (5)  Podľa článku 9 ods. 2 nariadenia (ES) č. 1466/97.


title: Odporúčanie Európskej centrálnej banky zo 17. apríla 2014 Rade Európskej únie o externom audítorovi Bank Ċentrali ta‘ Malta/Central Bank of Malta (ECB/2014/20)

text:
               25.4.2014

               SK

               Úradný vestník Európskej únie

               C 122/1

         ODPORÚČANIE EURÓPSKEJ CENTRÁLNEJ BANKY
   zo 17. apríla 2014
   Rade Európskej únie o externom audítorovi Bank Ċentrali ta‘ Malta/Central Bank of Malta
   (ECB/2014/20)
   (2014/C 122/01)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 27.1,
   keďže:

               (1)

               Účty Európskej centrálnej banky (ECB) a národných centrálnych bánk členských štátov, ktorých menou je euro, overujú nezávislí externí audítori odporúčaní Radou guvernérov ECB a schválení Radou Európskej únie.

               (2)

               Mandát súčasného externého audítora Bank Ċentrali ta‘ Malta/Central Bank of Malta sa končí po vykonaní auditu za finančný rok 2013. Preto je potrebné vymenovať externého audítora od finančného roku 2014.

               (3)

               Bank Ċentrali ta‘ Malta/Central Bank of Malta si za svojho externého audítora na finančné roky 2014 až 2018 vybrala spoločnosť PricewaterhouseCoopers,

         PRIJALA TOTO odporúčanie:
   Odporúča sa, aby bola spoločnosť PricewaterhouseCoopers vymenovaná za externého audítora Bank Ċentrali ta‘ Malta/Central Bank of Malta na finančné roky 2014 až 2018.

      Vo Frankfurte nad Mohanom 17. apríla 2014

            Prezident ECB

         Mario DRAGHI